Diabierna 13 di September 2024 www.bondia.com Email: noticia@bondia.com Tel: 582-7800 Fax: 582-7044 1,75 Florin 


Pagina 23 


Pagina9 


Pagina 4 


Partido RED Democratico: “Nos no ta desea ni 
AVP ni MEP den gobernacion mas, ta basta” 


Pagina 3 


Prome uitvoeringsrapportage di 2024 no 
ta cumpli completamente cu acuerdonan 


Pagina 2 


Pagina 6 


Preservacion di Naturalesa di Aruba ta 


prioridad; no beneficio di interesnan personal 


di politiconan 


Merca ta 
sanciona 


16 aliado di 
presidente 
Venezolano 


pa 


obstruccion 
di eleccion 
Pagina 11 


•	 A yega tempo 


pa formalisa 
industrianan cultural 
y creativo na Aruba cu 

CAft: A pesar cu ta mustra resultado positivo... 
Prome uitvoeringsrapportage di 2024 no ta cumpli completamente cu 
acuerdonan 


Luna pasa, Colegio di 
Supervision 
Financiero 
di Aruba (CAft) a ricibi 
e informe di ehecucion 
(uitvoeringsrapportage) 
di Aruba cu ta coresponde 
na e prome trimester di 
2024. Dos siman despues, 
CAft a duna su reaccion 
den un carta, cuminsando 
cu e hecho cu e rapport a 
keda entrega laat. 


Notando e fecha di entrega 
di e informe di ehecucion, 
CAft a comenta cu “esaki ta 
tres luna despues di e plaso 
legal di 13 di mei 2024.” Den 
e carta a ricibi ademas di e 
reaccion di CAft na e prome 
informe di ehecucion, un 
splicacion detaya y un husti- 
ficacion numerico relaciona 
cu e respuesta. 


Den e prome seccion di e car- 
ta, titula “Evaluacion,” CAft 
ta nota cu “Aruba a tuma bon 
stap den ultimo aña utilisan- 
do den gran medida e sur- 
plus pa amortisacion di debe. 
Ademas di e crecemento eco- 
nomico, esaki a provoca un 
disminucion rapido di e tasa 
di debe. Asina, e obhetivo 
di un tasa di debe di 70 por- 
ciento di GDP pa 2027 ta den 
alcance.” CAft a bisa cu ta 
spera, basa riba e prome uit- 
voeringsrapportage di 2024, 
un miho resultado di e sector 
colectivo cu loke a presupu- 
esta. Ademas, ta comenta cu 
por destina e surplusnan aki, 
den un parti, pa inversionnan 
adicional. Pero ta nota cu ya 
cu ta haya falta di un agenda 
(plurianual) di inversion, ta 
pronostica un riesgo cu no lo 
logra realisa tur inversion cu 
tin planifica pa e aña aki. 


Maske e prome uitvoering- 
srapportage ta mustra un re- 
sultado positivo, CAft ta con- 
stata cu esaki no ta cumpli 


cu e acuerdonan cu a cera cu 
Aruba. Por ehemplo, e uit- 
voeringsrapportage ta duna 
informacion solamente riba 
e gastonan di personal di e 
pais, locual ta haci imposible 
pa CAft determina, basa riba 
e uitvoeringsrapportage, si 
Aruba ta cumpli cu e norma 
di gasto di personal. Ade- 
mas, e uitvoeringsrapportage 
usualmente ta keda presenta 
despues di e plaso legal. CAft 
ta nota cu e entrega na tempo 
di e uitvoeringsrapportage ta 
fortalece e ehercicio di dere- 
cho presupuestario di Parla- 
mento di Aruba. 


Saldo financiero 
Dia 18 di juli 2024, CAft a 
duna conseho riba e amienda 
presupuestario (BW) di 2024 
pa Aruba. CAft ta constata cu 
e colecta fiscal di e pais den 
prome trimestre di 2024 ta 
den linea cu e BW ya ahusta. 
Aruba ta calcula un saldo fi- 
nanciero di Afl. 211 miyon 
pa fin di 2024, di cual Afl. 
165 miyon ta coresponde na 
e pais y Afl. 46 miyon na otro 
entidadnan. 


Fin di maart 2024, e surplus 
di Seguro General di Salud 
(AZV), Banco di Seguro 
Social (Svb) y Autoridad di 
Turismo di Aruba (ATA) a 
alcansa un total di Afl. 63 
miyon. E surplus di e en- 
tidadnan aki ainda no ta re- 
fleha den e BW, segun CAft 
ta nota. CAft ta spera, basa 
riba e prome uitvoeringsrap- 
portage, cu e saldo financiero 
di e otro entidadnan di sector 
colectivo pa fin di 2024 lo ta 
mas cu loke a presupuesta, y 
ta pidi pa ahusta esaki segun e 
cifranan mas recien. 


Gasto di personal 
E uitvoeringsrapportage, a 
diferencia di loke ta stipula 
den LAft, ta proporciona in- 


formacion solamente riba e 
gastonan di personal di e pais 
segun un definicion estricto. 
CAft no por, por lo tanto, 
evalua con e gastonan di per- 
sonal ta evoluciona segun e 
definicion di LAft. CAft a 
acorda cu Aruba cu for di e 
prome uitvoeringsrapportage 
di 2024 lo inclui informacion 
riba gastonan di personal den 
e sentido amplio, pero ta nota 
cu no a inclui esaki den e uit- 
voeringsrapportage. 


Tasa de debe 
Debe di Aruba pa fin di maart 
2024 ta aumenta na Afl. 5,439 
miyon, loke ta un reduccion 
di Afl. 322 miyon den com- 
paracion cu maart di 2023. E 
tasa di debe fin di maart 2024 


ta di 75 porciento di produc- 
to interno bruto (GDP). Esa- 
ki ta pone cu lo por alcansa e 
meta di un tasa di debe di 70 
porciento di GDP pa 2027. 


Inversion 
Aruba a aumenta inversion 
pa 2024, di Afl. 21 miyon, pa 
Afl. 69 miyon cu e BW. Den 
prome trimestre di 2024, 
Aruba a inverti Afl. 0,7 mi- 
yon. E escasez den sector di 
construccion pa motibo di 
e 
crecemento 
economico 
fuerte ta retrasando e proces- 
onan di licitacion di proyec- 
tonan di inversion financia 
pa gobierno. CAft ta premira 
e riesgo cu no lo logra realisa 
tur inversion e aña aki, y ta 
recomenda pa Aruba elab- 


ora un agenda di inversion 
plurianual. CAft a bisa cu ta 
dispuesto pa discuti esaki cu 
minister di Finanzas. 


Pa finalisa, CAft ta solicita pa 
presenta e di dos uitvoering- 
srapportage lo mas pronto 
posible, y pa ahusta e resul- 
tado presupuestario di sector 
colectivo segun e cifranan di 
realisacion mas recien. Ade- 
mas, CAft ta solicita pa gobi- 
erno comparti e informacion 
riba gastonan di personal den 
un sentido amplio. 


Den nos siguiente edicion, 
Bon Dia Aruba lo comparti 
informacion riba e splicacion 
di e comentarionan di CAft 
manera inclui den e carta. 

Partido RED Democratico: 
"Nos no ta desea ni AVP ni MEP den gobernacion mas, ta basta" 


Ayera 
mainta, 
partido 
RED Democratico a tene 
un conferencia di prensa 
pa asina trece algun pun- 
tonan dilanti mirando cu 
campaña electoral a cum- 
insa na unda nan ta cues- 
tiona e caida di gobierno 
di Gabinete Wever-Croes 
II y tambe a sigura cu nor- 
manan di bon goberna- 
cion ta indispensabel pa 
aplica ora ta goberna un 
pais. 


Den esaki, Ricardo Croes 
miembro di partido a señala 
cu transparencia, integridad, 
responsabilidad, 
comptabi- 
lidad pa actonan, inclusion y 
tur e palabranan aki mester ta 
participe na momento cu ta 
gobernando un pais. 


"Integridad pa e gobierno di 
MEP, ta sigur cu no ta existi 
ni den nan woordenboek, 
transparencia no ta di papia 
mes, ta dos palabranan cu e 
hendenan aki no tin ni un re- 
spet. Gañamento si, e ta nor- 
ma number un di nos prome 
minister demisionario, e ta 
gaña y e ta lubida." Croes a 
sigura. 


Pa partido RED Democratico 
e caida di gobierno aki no 
tabata un sorpresa, nan ta- 
bata spera for di masha rato 
"e ta practicamente e modus 
operandi di Evelyn Wever- 
Croes." 


Den su opinion, Croes ta ex- 
presa cu partidonan chikito 
no ta wanta presion y esaki ta 
e modo di partidonan grandi, 
unda nan kier un mandato 
absoluto y esun di mas grandi 
ya caba a mustra kico nan por 
haci cune. 


"Palabra stabilidad a perde 
tur balor den boca di prome 
minister. Stabiel pe simple- 
mente ta pa manda gobierno 
cas strategicamente, kibra su 
partner chikito den coalicion, 
boicoti'e tur manera. Nos a 
biba esaki den carni y weso, 
con nos a wordo boicotia 
cu manifestacionnan mien- 
tras cu na e momento aki, 
minister di Educacion, Sr 
Endy Croes ta pronkia cu Sr. 
Lampe su trabou y no a haci 
net net nada," Croes a bisa. 


El a compara e caida di go- 
bierno anterior cu tabata pa 
motibo di ex-vicepresidente 
di parlamento Sr. Allan How- 
ell acusa di corupcion den 
caso penal Diamante y awor 
den e caso aki, Croes ta pun- 
tra dicon prome minister no 


a haci mescos ora a haya sa cu 
ex-minister plenipotenciario 
Guilfred Besaril tabata envol- 
vi den otro caso penal? 


Croes a dirigi un mensahe 
na votadonan "bo tin cu lanta 
for di soño pueblo, bo tin cu 
vota responsabel, consciente 
y sabi, pasobra bo voto ta un 
arma poderoso," Croes a sig- 
ura. 


Ademas el a trece dilanti cu 
delaster partido politico, cu 
excepcion di partido CUR- 
PA, a core campaña politico 
cu cannabis pa economia 
pero na final di dia nada a ser 
legalisa "nan a legalisa un po- 
chi chikito di CBD oil y nan 
a dun'e na nan campañado, 
esey nan a haci y a bo keto bay 
cay den trampa cu ta Ricardo 
ta esun cu a bay boicotia le- 
galisacion di cannabis?" 


Tambe, a bin dilanti e prome- 
sa cu ta haci di habri refineria 
cada 4 aña, "pero e aña aki 
nos tin un cos nobo, minis- 
ter Glenbert Croes awo el a 
haya petroleo mes, awor nan 
ta bay bora, saca petroleo cu 
gas mes. Politiconan y gober- 
nantenan integro, visionario, 
cumplido di palabra no a 
habri refineria, pero awor nos 
ta bay saca petrolio." 


Pa loke ta trata eleccion, 
Croes a bisa cu nan ta di acu- 
erdo pa traha cu partido AVP 
"Si Benny Sevinger no ta riba 
e lista y Mike Eman, aworaki 
Benny a baha abou y mucho 
cos no a cambia, pasobra e yiu 
muhe a subi. Aparentemente 
nos ta hereda posicion po- 
litico tambe akinan na Aruba, 
akinan tambe papa t'ey kier- 
men fiesta ta bay sigui." 


Pa nan, e posicion di RED 
Democratico nunca a cam- 
bia, Croes a bisa cu nan sem- 
per a boga pa un union den 
partidonan chikito, entre otro 
pa evita restzetel "cu cada rato 
atrobe e ta duna dos asiento 


na partido MEP y dos asiento 
na partido AVP, cu tur e con- 
secuencianan cu ta bini. Cada 
rato bo ta tende nan cu nan 
mayoria den asiento cu par- 
tidonan chikito no por coy 
partido chikito, pero ta parti- 
do MEP a tira gobierno abou 
dos biaha caba." 


Si eleccion lo resulta cu nan 
mester cera coalicion sea cu 
MEP of cu AVP, Croes a bisa 
cu partido RED Democrati- 
co lo enfoca riba partidonan 
chikito, pa partidonan chiki- 
to habri wowo y bini hunto 
mescos cu na eleccion ya caba 
tabatin tres partido cu por a 
forma un bloki caba y asina 
mustra e poder di partidonan 
chikito. 


"A nos no ta premira pa sinta 
cu ni AVP ni cu MEP, nos no 
ta desea ni AVP ni MEP den 
gobernacion mas, ta basta. 
Pueblo vota consciente, nos 
tin hopi partido chikito ex- 
celente riba nan, e pais aki 
mester un otro oportunidad." 


Croes ta sigura. 


Ta berdad cu den mesun par- 
tidonan chikito tin diferencia 
pa nan deal cu otro, pa esaki, 
Croes ta comenta cu union ta 
bin solamente ora tur hende 
buta orguyo un banda, buta 
cabes duro un banda "esaki ta 
e mesun problema cu ta hiba 
cada biaha cu e partidonan 
grandi ta sinti nan cu e poder 
ey y nan ta haya rason. Si e 
mentalidad ey no cambia, nos 
ta bay haya un tiki di e mesun 
cos." 


For di algun tempo caba, nan 
a cuminsa reuni cu diferente 
hende pa subi lista riba par- 
tido Red Democratico "pero 
tur hende sa cu e no ta facil 
akinan na Aruba pa bringa cu 
e dos partido grandi ey, hopi 
hende tin miedo di represalia 
pa motibo di e trabounan cu 
nan tin y asina cu nan join, 
entre otro, partido RED, nan 
ta haya una persecucion." 
Croes a bisa. 


Di su parti, Armando (Rudy) 
Lampe a sigura cu nan a sinta 
cu tur partido chikito, cu ex- 
cepcion di esun di Otmar 
Oduber, manera nan ta ha- 
ciele den tur eleccion, segun 
el a señala. "E resultado ta ex- 
cepcional." 


Un di nan punto ta pa e 
proximo gobierno cambia e 
kiesverordening pa motibo 
cu aworaki e restzetel ta bay 
pa e partidonan grandi. Pero 
mester cambia e ley electoral 
cu si e tin por lo menos e 75% 
di kiesdeler e tin derecho riba 
e restzetel, aworaki si tin 
99.9% di e kiesdeler, ta bay pa 
e otronan. 


Mescos cu e cambio cu Aru- 
biano bibando na stranhero 
mester tin derecho pa vota 
manera tur otro pais tine y 
esey ta e puntonan cardinal 
cu e partido aki ta considera 
cu otro gobierno mester tene 
na cuenta. 


Lampe a finalisa cu prome 
minister a sigura dialuna 
ultimo cu Raiz a kibra un 
acuerdo di gobernacion, "un 
acuerdo di gobernacion ta sa- 
grado, pero Min Pres a kibra 
su palabra, kibra acuerdo di 
gobernacion cu partido RED 
y te na ultimo tabata gaña riba 
e punto ey, keda sin cumpli 
un acuerdo di gobernacion y 
despues ora nos a bay Gober- 
nador y mustra cu nos no tin 
confiansa mas den Min Pres 
por escrito cu nos a mustra na 
Gobernador, e gobierno a cay 
pa algo otro." 

A yega tempo pa formalisa industrianan cultural y creativo na Aruba cu 
Conferencia Creactivo 2024 


Ayera Go Cultura Foun- 
dation 
oficialmente 
a 
anuncia nan di prome 
conferencia pa industri- 
anan cultural y creativo 
denomina “Creactivo” e 
cual lo tuma luga dia 8 y 9 
di october na Renaissance 
Convention Center 


Edjean Semeleer vice-pres- 
idente y co-fundado di Go 
Cultura Foundation a señala 
cu e fundacion ta celebrando 
nan di 7 aniversario y parti di 
e trabaonan cu nan ta bin ha- 
ciendo den añanan aki ta pa 
empodera e sector cultural y 
creativo di e isla pero tambe 
pa crea oportunidad, consci- 
entisa riba e importancia y 
pone mas enfoke riba e po- 
tencial di industrianan cul- 
tural y creativo di Aruba. 


Tocante e tipo di industria 
aki, Semeleer a bisa cu na 
otro paisnan di mundo a ser 
formalisa, reconoci y desar- 
oya como tal unda por pensa 
riba industrianan di pelicula, 
musica, video gaming, cod- 
ing, entre otro mas, cu ta bao 
e capa di industrianan cultur- 
al y creativo. 


“Y nos ta pensa y convenci 
cu aki na Aruba a yega tempo 
pa como colectivo nos tuma 
iniciativa di keda pusha pa 
nos por formalisa e industria 
aki y desaroya nan tambe na 
Aruba.” 


Parti di e vision di Go Cul- 
tura ta pa crea plataforma pa 
dialogo pero no solamente 
esey, si no pa crea plannan di 
accion pa asina por move den 
direccion y crea mas pa opor- 
tunidad esnan den sector aki. 


Den esfuersonan aki, nan ta 
anuncia un conferencia cu pa 
prome biaha ta tuma luga na 
Aruba poniendo enfasis riba 
e balor y potencial di indus- 
trianan cultural y creativo di 
Aruba denomina “Creactivo, 
e cual ta un movemento di 
un grupo grandi di artistanan, 
visionarionan, lidernan cu ta 
bin hunto pa asina nos crea e 
oportunidad pa dialogo pero 
tambe pa accion.” 


Esaki lo tuma luga dia 8 y 9 
di october den Renaissance 
Convention Center y durante 
e dos dia aki e luga aki ta bay 
ta un plataforma pa combersa 
riba e varios motibo dicon e 
industria aki ta importante. 


Algun di e topico cu nan ta 
bay pone enfoke riba dje ta 
bay ta e balor di arte y impor- 


tancia di desaroya creatividad 
den sistema di enseñansa pero 
tambe e balor di e industri- 
anan aki pa cu e transforma- 
cion social y diversificacion 
economico. Ademas di ki im- 
pacto e industrianan aki tin 
hasta den otro industrianan. 
Den caso aki por pensa riba 
e pilar principal di Aruba su 
economia cu ta turismo, cu 
tambe industria creativo tin 
un impacto hopi grandi riba 
dje “y nos ta tuma e iniciativa 
pa sigui traha y por sigui haci 
Aruba un destinacion hopi 
diverso pero tambe auten- 
tico den region Caribense,” 
Semeleer a sigura. 


Durante e conferencia aki 
tambe nan ta bay papia riba 
e importancia di haci inves- 
tigacion, colecta data y con 
importante ta pa crea un base 
hopi solido caminda e sector 
por continuamente expande 
e conocemento pa bira cada 
biaha un miho empresario 
cultural of creativo, ademas 
eventualmente e servicio of 
producto di e empresario aki 
por wordo exporta pa mundo 
henter. 


Departamento di Cultura 
tambe ta un di e aliadonan 
importante den e esfuerso aki 
y cu tambe ta forma parti di 
e conferencia Creactivo, den 
esaki, Junior Arends, a splica 
cu gobierno for di basta aña 
caba a incorpora industrian- 
an creativo como parti di su 
maneho. 


“Esaki ta un responsabili- 


dad publico, en conhunto cu 
sector publico como tambe 
sector priva, pa sostene y 
promove nos industrianan 
creativo. E partnership di Go 
Cultura y Departamento di 
Cultura ta refleha nos dedica- 
cion pa promove innovacion, 
expresion cultural y desaroyo 
sostenibel.” Arends a señala. 


Derchlien Dijkhoff, senior 
product specialist di Aruba 
Tourism Authority (ATA) a 
expresa cu nan a cuminsa pa- 
pia cu Go Cultura for di aña 
pasa pa loke ta trata Steelpan 
Proyect cu nan a haci durante 
Carnaval 70 unda nan a mira 
un potencial hopi grandi den 
e parti di cultura pero tambe 
creativo. 


“Como organisacion encarga 
cu e pilar principal di econo- 
mia, ATA ta enfoca riba de- 
saroyo y tambe promocion 
di turismo pa Aruba. Pero 
tambe ta reconoce cu e as- 
pecto cultural y creativo tin 
un papel crucial pa nos pais 
y pa nos identidad. Ta ofrece 
un oportunidad pa diversifica 
e destinacion y experiencia 
local como tambe turistico,” 
el a bisa. 


Nan sosten pa Go Cultura, 
segun a indica no ta sola- 
mente un aliansa, pero es- 
fuerso strategico a crece y 
fortifica industrianan cultural 
y creativo. 


Arthur Loefstok ken ta fungi 
como presidente di Go Cul- 
tura Foundation a señala cu 


nan ta contento cu e 7 aña cu 
nan a caba di cumpli unda e 
trabao cu nan ta bin haciendo 
ta hopi importante pa e sector 
y tambe pa e isla, debi cu hopi 
biaha ta busca pa semper bay 
dilanti. 


“Durante e 7 aña aki nos a 
boga pa e industria aki ta 
reconoci y pa nos por cum- 
insa na desaroy’e. E dianan 
largo cu nos a sinta haciendo 
nos research di pakico esaki 
mester ta vigente na Aru- 
ba, nos ta hopi convenci cu 
nos tur mester di dje, nos ta 
bibando den esey y continu- 
amente nos como sernan cre- 
ativo nos ta bibele y nos sa de 
que se trata ora cu algo no ta 
reconoci ainda. Mirando tur 
e otro paisnan cu ya caba tin 
desaroya esaki, bo ta wak con 
dilanti nan ta bay, cuanto in- 
centivo nan tin, cuanto apoyo 
nan ta haya di diferente stake- 
holders y mi ta pone enfasis, 
pakico no na Aruba? A traves 
di e personanan cu nos lo bay 
tin na conferencia aki mi ta 
kere firmemente cu esnan cu 
tin e poder di haci cambio lo 
por siña un poco mas tambe,” 
Loefstok a declara. 


Pa finalisa, a informa cu du- 
rante dos dia lo bay tin activi- 
dadnan, sesionnan y tambe 
presentacionnan di diferente 
oradornan 
internacional, 
manera: John Howkins, cu 
ta wordo considera como e 
“tata di e economia creativo”, 
ta un lider strategico den e 
area di creatividad y innova- 
cion. Reconoci pa su bukinan 


influencial: “The Creative 
Economy” (2001), “Creative 
Ecologies” (2006) y “Invisible 
Work” (2020). 


Felipe Buitrago Restrepo, un 
lider experto den e sector di 
Cultura y Economia Creativo 
y 
Information & Communica- 
tions Technology, cu mas di 
22 aña di experiencia. Como 
ex-minister di Cultura di Co- 
lombia bao di ex-presidente 
Ivan Duque, e tin un rol cru- 
cial den maneho publico. Bu- 
itrago tambe ta e co-autor di 
“The Orange Economy: An 
Infinite Opportunity” y “Or- 
ange Economy: An Infinite 
Reality “ hunto cu ex-presi- 
dente Ivan Duque. 


John King, ta e minister di 
Economia Creativo, Cultura 
y Deporte na Barbados desde 
aña 2018 bao di prome min- 
ister Mia Mottley. Su lider- 
azgo y maneho a hunga un 
rol fundamental den e avance 
di e Industria Creativo di su 
pais, integrando arte, cultura 
y deporte den e economia na- 
cional. 


Clara Reyes, ta directora di 
e Departamento di Cultura 
di Ministerio di Educacion, 
Cultura, Hoben y Deporte 
na St. Maarten. Como un de- 
fensor prominente di cultura, 
artista, y educador, Reyes ta 
dedica na perserva cultura di 
Caribe cu su trabao den dan- 
za, teatro, y herencia cultural. 


Elton Villarreal, ta un trainer 
internacional nativo di Cura- 
çao, conoci pa su experticio 
den “Leadership Develop- 
ment” y tambe educacion ex- 
periencial. 


Durante 
CreActivo 
2024 
tambe ta bay tin presenta- 
cion di oradornan local, entre 
otro: Arthur Loefstok y Ed- 
jean Semeleer di Fundacion 
Go Cultura, tambe Ronella 
Croes y Derchlien Dijkhoff 
di Aruba Tourism Authority, 
Mary-Ann Falconi Rasmijn 
di Impact Hub, Daniel Teck- 
lenborg di CEDE Aruba cu 
lo enfoca riba e potencial di e 
industrianan aki pa transfor- 
macion social y Cherryldine 
Buckley di SMAC cu lo pone 
enfasis riba e impacto di Aru- 
ba su carnaval. 


Bon Dia 24 Aruba 
facebook.com/bondianoticia 

Innovation “New Deal” pa Aruba: Salubridad; Smart 
Hospital 


Den nos columna di si- 
man pasa nos a papia di 
“Internet of Things” (IoT) 
sensors combina cu Inteli- 
gencia Artificial (AI) riba 
e nivel di un pacient/dok- 
ter individual. Awo nos ta 
bay toca e tema di “Smart 
Hospital” unda den futu- 
ro cercano full un hospital 
medico, unda tur sorto di 
proceso, esta e servicio- 
nan medico brinda door 
di specialisa, e secretaria- 
do cu ta manage afspraak 
y tempo, te cu e back-of- 
fice y magazijn tur ta wor- 
do conecta na otro door 
medio di IoT sensornan 
y unda AI ta brinda hopi 
automatisacion y te hasta 
aumento di servicio brin- 
da na pacient. 


Kico ta un Smart Hospital? 
Un articulo academico suma- 
mente extensivo over e tema 
aki ta brinda door di Kwon 
et al. 2022. (1) Riba un nivel 
macro-analitico un “Smart 
Hospital” lo mester cumpli 


cu e siguiente rekisitonan 
cual ta describi den e tabel. 


En breve, full e hospital mes- 
ter usa 1 sistema universal 
digital, tur proceso mester 
ta completamente digitalisa, 
mester bin enfasis cu pacient 
y tambe specialista medico 
usa herment manera smart- 
phone y tablets. En fin tur 
comunicacion entre tur de- 
partamento mester ta den 
forma consistente universal y 
esaki ta brinda hopi diferente 
oportunidad pa tur sorto di 
automatisacion. 


Si nos zoom in un poco tur 
pacient den e hospital mester 
ta conecta cu un dashboard di 
diferente IoT sensornan cu 
lo varia pa cada afdeling. Tur 
e sensornan aki ta conecta 
cu diferente algoritmo di AI, 
cual lo no solamente moni- 
tor un pacient 24/7 pero lo 
te hasta adverti e miembro di 
personal concerni ora cu un 
pacient mester di atencion 
prome cu algo echt grave 
pasa. 
Sistemanan 
di 
magazijn, 
back-office accounting tam- 
be lo ta conecta cu sensornan 
IoT y nan mesun AI, unda lo 
por den manera inteligente 
pronostica cuanto diferente 
suministro y medicamento lo 
bay tin mester di dje (prome 
nan caba of bira scars). 


E delaster aspecto den un 
hospital fisico lo ta automa- 


tisacion di hopi tareanan 
“mundano/simpel” door di 
uso di AI y te hasta Robot- 
ics. Pensa e desinfeccion di 
operatiekamer, 
trahamento 
di afspraak, te hasta transpor- 
tacion di herment y medica- 
mento pa cada afdeling den- 
tro di e hospital. 


Futuro: “Hospital without 
Walls” 
Awo nos ta papia di haci un 
hospital manera HoH full 
“smart”, pero den futuro ta 
full e servicio medico lo bira 
smart y esaki ta encera e cui- 
do pafor di murayanan fisico 
di hospital tambe. 
Tur pacient cu malesa cro- 
nico y bou cuido medico di 
un hospital lo haya su mesun 
combinacion di IoT sen- 
sornan cual lo varia pa cada 
specialisacion. E sistemanan 
aki lo wordo midi 24/7 pa 
AI. Ora cu e algoritmo di AI 
indica cu tin un problema 
cu por surgi e verpleegkun- 
dige concerni usando full un 
dashboard avansa lo tuma 
contacto cu e pacient si ta 
necesario manera ta wordo 
ilustra den e imagen. 


Brindando Alivio na Aruba 


su Crisis di Cuido Medico 
E mester ta completamente 
duidelijk cu e meta mas 
grandi di tur esaki ta spaar su- 
frimento humano cu malesa 
ta trece. Atake di curason, 
stroke, hende cu ta perde pia 
ta causa sufrimento inimagi- 
nabel pa ambos e persona 
concerni y su famia. Ademas 
e costonan monetario cu tur 
esaki ta trece cune cual ta 
costo pa AZV directo, pero 
tambe perdida di labor ta un 
presion enorme pa Aruba. 
En fin ya caba nos ta wak cu 
profesionalnan den sector 
medico ta indica cu nan casi 
no por cu e werkdruk mas. 


E ta mi speransa profundo cu 
conceptonan di IoT sensors 
cu AI riba nivel di pacient y 
specialista y den futuro cer- 
cano e “Smart Hospital” por 
brinda un alivio grandi pa 
tur nos pueblo cu un dia lo 
mester haci uso di facilidad 
medico. 


Referencia: 
Healthc 
Inform 
Res. 
2022 
January;28(1):3-15. 
https://doi.org/10.4258/ 
hir.2022.28.1.3 pISSN 2093- 
3681 

Minister Ursell Arends: 
Preservacion di Naturalesa di Aruba ta prioridad; no beneficio di interesnan 
personal di politiconan 


Minister di Naturalesa, Sr. 
Ursell Arends a enfatisa 
e necesidad critico pa un 
gobernacion responsabel 
y conservacion di e patri- 
monio natural di Aruba. 
Ultimo decadanan por a 
nota e impacto negativo 
di decisionnan populista, 
acuerdonan corupto y ac- 
cion politico iresponsabel, 
cu awe a contribui na de- 
gradacion di Aruba su me- 
dio ambiente. 


Ciudadanonan ta bon na al- 
tura cu e economia di Aruba 
ta depende di turismo, un 
sector directamente relacio- 
na cu Aruba su paisahenan 
natural, entre otro su lama, 
santo blanco y temperatu- 
ra Caribense. Sinembargo, 
practicanan di desaroyo no 
sostenibel y falta di regula- 
cion suficiente a hiba nos na 


un degradacion ambiental 
significativo, menasando no 
solamente e beyesa natu- 
ral di nos isla, pero tambe e 
fundeshi di nos economia. 
“Nos a faya pa balansa desa- 
royo cu e proteccion di nos 
isla,” Minister Arends a re- 
marca. “E falta di balans aki a 
resulta den consecuencia da- 
ñino pa nos medio ambiente, 
cu ta poniendo den peliger e 


industria di turismo cu ta di- 
rectamente sostene nos eco- 
nomia.” 


Involucrando Ministerio di 
Naturalesa den procesonan 
cu ta toca infrastructura y 
cualkier desaroyo di Aruba 
su tera, tabata un paso vi- 
tal pa duna naturalesa un 
boz. Sinembargo, e caminda 
pa desaroyo responsabel ta 


rekeri un compromiso con- 
tinuo y atencion na conseho 
di e expertonan. Ministe- 
rio di Naturalesa, Directie 
Natuur en Milieu y varios 
organisacionnan ambiental, 
ta keda enfatisa e importancia 
di tende di expertonan ora ta 
tuma decisionnan cu lo afecta 
Aruba su naturalesa. 


“A pesar di tur retonan cu nos 
a bin ta enfrenta, entre otro 
tur e permisonan sin base cu 
a wordo otorga, nos ta keda 
comprometi pa restaura e 
balans,” Minister Arends ta 
agrega.“Nos ta traha activa- 
mente pa asina cada futuro 
proyecto di desaroyo riba 
Aruba ta alinea cu metanan 
di sostenibilidad y consciente 
di e efecto ambiental. Esaki ta 
inclui revisa e permiso di por 
ehempel hotel, beach y otro 
desaroyonan pa sigura cu 


nan ta ricibi recomendacion 
positivo di departamento rel- 
evante prome cu nan wordo 
aproba.” 


Lamentablemente esaki no 
tabata caso den pasado unda 
awe nos por mira diferente in- 
versionista encontra cu prob- 
lema legal pa via di no cana e 
caminda corecto. Ministe- 
rio di Naturalesa ta haci un 
apelacion na tur stakehoder, 
incluyendo lidernan politico, 
inversionistanan y e pueblo, 
pa pone e preservacion y pro- 
teccion di recurso natural di 
Aruba riba esun cu lo ben- 
eficia interesnan personal. 
E esfuersonan continuo di 
Ministerio di Naturalesa ta 
basa riba un vision caminda 
desaroyo economico ta den 
harmonia y balans cu preser- 
vacion di nos naturalesa. 


Zr.Ms. Holland ta intercepta cocaina y marihuana durante su prome siman 
di patruyahe 


E barco di stacion Zr.Ms. 
Holland a cuminsa riba di- 
aluna 2 di september cu su 
patruyahe riba lama Ca- 
ribe. Cuater dia despues, 
diabierna 6 di september 
den oranan di mainta, ta- 
bata directamente bingo. 


E barco e mainta ey a ricibi 
un notificacion cu e avion di 
patruyahe Dash 8 di Ward- 
acosta Region Caribe a locali- 
sa un go-fast sospechoso den 
bisindario di islanan ABC. 
Despues di esaki Zr.Ms Hol- 
land a drenta den accion y a 
lansa su botonan di intercep- 
cionan rapido, e asina yama 
FRISCnan, cu riba cual taba- 
tin ekiponan combina di trip- 
ulacion di barco, Wardacosta 
Mericano y e Escuadron di 
Flota di Marina. 


Tambe e helicopter abordo, e 
NH90, a duna sosten desde 
laira durante e operacion anti 
droga. E sospechosonan riba 
e boto di droga mas cu un 


biaha a neglisha e orden pa 
para. E go-fast a stop numa 
despues cu a tira dirigi riba e 
motornan di e boto 
Cocaina y marihuana 
Abordo di e boto di contra- 
banda tabatin 9 pasahero, 
un total di 52 pakete a keda 
confisca. Den esakinan ta- 
batin 210 kilo di cocaina y 
2110 kilo di marihuana. E 
sospechosonan di e droganan 
a keda entrega na Wardacosta 
Mericano. Un sospechoso ta- 
bata herida y pa e motibo ey a 
keda traslada pa Corsou den 
e helicopter NH90, pa ricibi 
trato medico. 
Barco di stacion 
E barco di stacion Zr.Ms. 
Holland entre otro ta keda 
desplega pa operacionnan an- 
ti-droga. Pa esey e tripulacion 
ta traha intercambiando hun- 
to cu Wardacosta Mericano y 
Wardacosta di Region Caribe 
Hulandes. 

Un ‘trein di salud’ biahero a bira un fuente esencial pa cuido di salud na 
Sur Africa 


(AP) - Thethiwe Mah- 
langu a lanta trempan un 
mainta y a cana door di e 
pueblo. Su wowonan tin 
tempo ta causa molester, 
sinembargo na luga di bay 
un clinica di salud cer- 
cano, Mahlangu a bay un 
stacion di trein pa un for- 
ma poco usual di cuido. 


Un trein di pasahero conoci 
como Phelophea, of “salud 
bon, limpi” den e idioma 
Sesotho, a ser transforma y 
converti den un facilidad di 
salud mobil. E ta circula door 
di Sur Africa pa gran parti 
di e aña, dunando atencion 
medico na esnan cu ta malo, 
hoben, y grandinan cu hopi 
biaha ta enkontra obstaculo 
pa ricibi e cuido cu nan tin 
mester na clinicanan local. 


Pa e ultimo 30 añanan, desde 
cu Sur Africa a libera di e an- 
terior sistema racista di apart- 
heid, e trein ta hiba dokter, 
enfermero y optometrista 
riba un biahe anual cu ta yega 
te hasta e pueblonan mas 
aparta, hibando cuido prima- 
rio di salud na alrededor di 
375,000 persona pa aña. 


E cuido di salud gratis cu e ta 
brinda ta un contraste grandi 
di Sur Africa su sistema di 
cuido di salud publico riba 
cual mas di 84% di e person- 
anan ta depende. 
E cuido di salud ta refleha e 


falta di igualdad den e pais. 
Solamente 16% di e Sur Af- 
ricanonan ta cubri pa plan di 
seguro medico cu ta fuera di 
e alcance financiero di varios 
den un nacion unda desem- 
pleo ta mas cu 32%. 


Anteriormente e aña aki, e 
gobierno a cuminsa atende 
e diferencia aki. President 
Cyril Ramaphosa den mei a 
converti National Health In- 
surance Act un ley, cual tin e 
meta di provee fondo pa asi- 
na miyones di Sur Africano 
sin seguro di salud por ricibi 
cuido for di e sector priva cu 
tin mas provision. 


Sinembargo e ley aki tabata 
divisivo. E gobierno no a bisa 
hopi tocante e costo di esaki 
ni tampoco di unda e placa lo 
bin. Economistanan ta bisa 
cu e gobierno lo mester au- 
menta impuesto. 


Pa Mahlangu y otronan cu ta 
bay e trein como un fuente 
raro di tratamento gratis, e 
situacion na e clinicanan di 
salud local ta uno desastroso. 


Rijnan largo, escasez di me- 
dicamento y enfermeronan 
fresco ta algun di e desa- 
fionan na e clinicanan cu ta 
atende miles di pashent pa 
dia. “Aya nos no ta ser trata 
bon,” Mahlangu a bisa. “Nos 
mester sinta den solo pa or- 
anan largo. Bo por sinta ey 


for di 7or di mainta te cu 4or 
di atardi ora e clinica cera. 
Ora bo puntra, nan ta bisa cu 
nos tin cu bay pidi e presi- 
dent construi un hospital mas 


grandi.” 
E trein di salud a crece for di 
un operacion di un cabina so 
durante e añanan na 2 trein 
di 16 cabina. Nan ta opera 


pa Transnet Foundation, un 
brasa di responsabilidad so- 
cial di Transnet, un compania 
di e estado cu ta doño di e 
careteranan di trein. 


REINO 
A8 


Diabierna 13 September 2024 
Ley nobo pa proteha victimanan di 
ofensanan sexual 


( C u r a ç a o C h r o n i c l e ) 
- Minister di Husticia 
Shalten Hato a introduci 
un ley nobo cu e meta di 
fortalece e derechonan di 
victimanan di ofensanan 
sexual. Hato a anuncia e 
informacion aki den un 
publicacion dialuna at- 
ardi. 


E ley aki ta trece dilanti e 
necesidad pa atende di miho 
manera mal conducta sexual, 
manera violencia sexual y 
abuso di mucha. E aumento 


den pornografia infantil y 
e legislacion cu ta anticua a 
haci cu un strategia moderno 
ta necesario. 


“E legislacion nobo aki ta 
provee un compensacion pa 
e experiencia cu mas tanto 
ta debastador experiencia pa 
victimanan y ta establece me- 
didanan mas estricto pa tuma 
contra 
e 
sospechosonan,” 
Hato a skirbi. E enfoke nobo 
ta riba haci cu e ofensor cam- 
bia su comportamento via 
castigonan y intervencion di 


comportamento, cual tambe 
mester por yuda preveni cu 
e crimen lo sosode of ser co- 
meti atrobe. 


Hato a enfatisa cu e ley nobo 
aki no ta solamente tocante 
castiga e ofensoronan, sino 
tambe di garantisa husticia 
pa e victimanan. “E ley aki ta 
provee un cuadro robusto le- 
gal cu ta proteha e victimanan 
y ta atende tambe e ofensan- 
an sexual na un manera hopi 
mas efectivo,” Hato a bisa. 


McWilliams ta critica atraso 
den reunion di emergencia 
tocante pordon di 3 biyon 
florin den impuesto 


(CuraçaoChronicle) 
- 
Giselle McWilliam, lider 
di e fraccion MAN na 
Corsou su parlamento, 
a vocifera su frustracion 
tocante e atraso continuo 
den pidi un reunion di 
emergencia cu Minister di 
Finanzas Javier Silvania. 


Oposicion a pidi un reunion 
varios siman atras pa trata e 
cancelacion di 3 biyon florin 
den debe di impuesto, pero 
te ainda mester pone un fe- 
cha pa esaki. 
McWilliam a enfatisa cu e 
topico aki ta di gran impor- 
tancia y mester atende esaki 
lo mas pronto posibel, spe- 
cialmente mirando cu e aña 
parlamentario anterior a caba 
riba dialuna y e sesion nobo a 
cuminsa ayera. El a usa e oca- 


sion di e aña parlamentario 
nobo su apertura pa reitera 
su preocupacionnan tocante 
e falta di progreso pa cu e 
peticion di reunion. 


Den su respuesta, Presi- 
dent di Parlamento Charetti 
America-Francisca a declara 
cu esfuersonan ta na caminda 
pa aregla un sesion di emer- 
gencia pa proximo siman. El 
a garantisa cu contacto lo ser 
haci cu e Minister Silvania pa 
asina por finalisa un fecha pa 
e reunion. 


McWilliam su yamado pa 
emergencia ta enfatisa e 
oposicion su pashenshi cu 
cada dia ta cabando mas pa 
cu e manera cu e gobierno ta 
tratando e problema di debe 
di impuesto significante. 


Sindicato di docente DOEN ta critica falta di accion riba calor extremo 
den klas 


(CuraçaoChronicle) - Sin- 
dicato di docente DOEN 
a expresa critica fuerte to- 
cante e falta di medidanan 
andando pa atende calor 
extremo den klas. 


Exactamente un aña pasa 
despues di nan manifesta- 
cion contra temperaturanan 
halto na scolnan, e sindicato 
ta bisa cu tiki progreso a ser 
haci. Den un comunicado 
di prensa, DOEN ta enfatisa 
cu mientras mayoria edificio 
unda persona ta traha ta eki- 


pa cu airco, scolnan ta sigui 
atras. 


Mientras cu e sindicato ta 
admiti cu e problema ta uno 
compleho, e ta lamenta e aus- 
encia di un plan cla, direccion 
y presupuesto structural. Aña 
pasa, DOEN a pidi e docen- 
tenan pa graba e temperatura 
den klas, cu e resultadonan 
hopi biaha surpasando 32 
grado Celsius, y e indice di 
calor ta surpasa 40 grado. 
Aunke Minister di Educa- 
cion a establece un comision 


di clima y a priminti 1 miyon 
euro pa atende e problema, 
pues DOEN ta keda critico. 
E sindicato ta exigiendo pa e 
fondonan ser usa di manera 
efectivo y pa accion ser tuma 
inmediatamente. 
DOEN 
tambe ta enfatisa e falta di 
igualdad den educacion ta 
aumentando pa motibo cu 
scolnan ta sin airco. “Klasnan 
cu tin airco tin un bentaha 
significante riba esnan sin e 
facilidad aki durante e tem- 
porada di calor extremo,” e 
sindicato a declara. 

Pueblo chikito a conmemora cu e tabata e prome lugar na Hulanda 
libera di ocupacion den Segundo Guera Mundial 


(AP) — Canando hunto 
cu Reina Hulandes, veter- 
ano Mericano di Segundo 
Guera Mundia, Kenneth 
Thayer a bolbe diahuebs 
na e pueblo chikito cu e y 
otronan di Division Infan- 
teria 30 a libera di ocupa- 
cion Nazi exactamente 80 
aña pasa. 


Thayer, awo 99, a bishita 
Mesch, un pueblo di alre- 
dedor di 350 persona den 
seronan cerca di frontera di 
Hulanda cu Belgica y Ale- 
mania, y a keda ricibi pa Rey 
Willem-Alexander y Reina 
Maxima pa un ceremonia 
cuminsando casi un aña di 
evento marcando e aniversa- 
rio di liberacion di e pais. 


Despues cu Thayer y e Rey 
y Reina a core den un truck 
militar antiguo pa drenta e 
pueblo riba un caminda di 
lodo door di campo y huerto, 
Maxima a duna un man den 
sosten pa Thayer mientras el 
a cana pa su asiento pa mira 
e ceremonia dunando tributo 
na e liberadornan Mericano. 


Trupanan Mericano di Di- 
vision Infanteria 30, conoci 
como Old Hickory, tabata 
entre e forsanan Aliado cu a 
libera partinan di Belgica y 
sur di Hulanda for di ocupa- 
cion Aleman na september di 
1944. 


Thayer ainda ta corda e dia. 
El a bisa AP cu a mand’e 
den un mision di reconnais- 
sance e anochi prome cu e 
liberacion, y e no a mira nin- 
gun Aleman. “Y pues e dia 
siguiente nos a subi y tabata 
djis otro dia den linea di ba- 
taya,” el a bisa. 


Loke tabata sinti manera otro 
dia di trabao pa soldadnan 
cu a bringa riba caminda for 
di beachnan di Normandy, 
a traves di nort di Francia y 
Belgica pa crusa Hulanda na 
caminda pa Alemania, ta cosi 
pa semper den historia di 


e pueblo como e fin di mas 
di cuatro aña di ocupacion 
Nazi. 


Mientras cu Thayer tabata 
un di e invitadonan di honor 
di e evento, el a duna tributo 
na su camaradanan cu no a 
logra sobrevivi e guera, y a 
bisa cu e tabata representan- 
do nan. “No tabata djis ami 
y tin centenares di centenares 
di homber cu no a sobrevivi. 
Nan no ta aki, bo sa,” el a 
bisa. 


Residentenan di Mesch ta- 
bata entre e prome ciudada- 
nonan Hulandes pa sinti 
libertad despues di e guera, 
alrededor di 10am dia 12 di 
september 1944, ora Thayer 
y otro trupa di infanteria 
Mericano a crusa e frontera 
for di Belgica. Un dia despu- 
es nan a alcansa Maastricht, e 
capital provincial di Limburg 
y e prome ciudad Hulandes 
pa keda libera. Lo dura vari- 
os luna mas pa henter e pais 
keda liber por fin. 


Un maestro di scol, Jef War- 
nier, ta recorda como e prome 
Hulandes pa keda libera, 
maske otronan por a haya e 
honor prome. Despues di 
pasa e anochi anterior den un 
kelder cu su famia, el a sali 
pa mira un soldad Mericano 
puntando arma riba un Ale- 
man. “Bon bini na Hulanda,” 
el a bisa. 


“Nan a treat nos cerbes, mi ta 
kere e pastoor a ofrece algun 
boter di biña,” Warnier a re- 
corda despues. 


E bataya na Belgica, Hulanda 


y den Alemania tabatin un 
costo halto pa forsanan Meri- 
cano. Un santanan Merica- 
no den e pueblo cercano di 
Margraten tin e graf di 8,288 
homber y muhe di forsanan 


arma. 
Den un simbolo duradero 
di gratitud Hulandes pa nan 
libertadornan, hendenan lo- 
cal a “adopta” tur e grafnan, 
bishitando regularmente y 
treciendo flor riba hacimento 
di aña y otro dianan special. 


Jef Tewissen, 74, kende a nace 
na Mesch unda su tata tabata 
agricultor, a bisa cu e grati- 
tud tin raiz profundo den e 
region. “Mi a scucha sola- 
mente cosnan bon di mi tata 
tocante e Mericanonan,” el a 
bisa despues di mira e Rey y 
Reina cana riba caya principal 
di Mesch. 


Thayer a bisa cu e sentimento 
ta mutuo. “Hende Hulandes 
semper tabata top cu nos,” el 
a bisa. 

Ex-presidente Peruano Alberto Fujimori a bay sosega 


(CNN) – Ex-presidente di 
Peru, Alberto Fujimori, a 
muri ayera diaranson cu 
86 aña, segun su yiu muhe 
y dirigente di partido 
Fuerza Popular, Keiko Fu- 
jimori, a skirbi riba su red 
social “X”. 


Fujimori a fayece oranan 
despues cu su dokter, Alejan- 
dro Aguinaga a bisa cu “tabata 
luchando pa su salud.” 
“Despues di un bataya largo 
contra cancer, nos tata, Al- 
berto Fujimori, a caba di 
fayece. Nos ta pidi na esnan 
cu ta stim’e pa acompaña nos 
cu un oracion pa eterno des- 
canso di su alma,” Keiko Fu- 
jimori a skirbi. 


Fujimori, un figura contro- 
versial na su pais, a dirigi Peru 
entre añanan 1990 y 2000. Su 
mandato a saca e pais for di 
e collapse economico, pero 
tambe tabatin denuncianan 
di violacion di derechonan 
humano y corupcion, pa lo 
cual decadanan despues a ser 
condena na 25 aña di prison 
pa delitonan di homicidio 
califica y lesion pa casonan di 
Barrios Altos y La Cantuta. 


Na december 2023 Fujimori 


a sali for di prison, despues 
cu Tribunal Constitucional 
di Peru a ordena su libertad 
inmediato. Su salida di prison 
a sucede debi na sentencia di 
e tribunal halto e cual a rati- 
fica un fayo di e mesun corte, 
emiti na maart 2022, den cual 
tabata restitui e efecto di am- 
nistia otorga pa Fujimori na 
december 2017 pa Kuczynski. 


Ora e tabata liber, na juli 
2024, su yiu muhe Keiko a 
revela cu su tata tabatin aspi- 
racion pa bira candidato pres- 
idencial, “nos a papia di esey 
y nos a dicidi hunto,” Keiko a 
skirbi riba “X”. 


Yiu 
di 
inmigrantenan 
hapones, Fujimori a studia na 
universidad agricola na capi- 
tal di Lima prome cu a biaha 
na stranhero pa su educacion 
na Merca y Francia. 


Un bes el a bay Peru back, a 
presenta na un programa di 
television enfoca riba tem- 
anan ambiental prome cu a 
lansa su candidatura presi- 
dencial na 1989 como lider 
di un partido nobo, Cambio 
90, ken finalmente a gana na 
Mario Vargas Llosa, ganado di 
e premio Nobel di Literatura. 


Fujimori a hereda un pais den 
crisis economico. Despues 
di asumi e funcion, a imple- 
menta politicanan economi- 
co conoci como “Fujishock,” 
cu a stop e hiperinflacion. 


Tambe a reclama victoria riba 
e movemento rebelde Send- 
ero Luminoso, un di e gru- 
ponan guerrillero mas bieu di 
Latino America, despues cu 
su gobierno a captura e lider 
di e grupo, Abimael Guz- 
man, responsabel di miles 


di morto. Añanan despues, 
a maneha un secuestro cu 
a extende pa varios luna di 
parti di otro grupo rebelde 
na residencia di embahador 
Hapones pa loke a gana elo- 
gionan internacional. 


Pa algun Peruano, e victori- 
anan interno di Fujimori a 
transform’e den un politico 
discrimina pa un homber 
fuerte cu e pais tabatin mes- 
ter. Pero e ex-presidente ta- 
batin un linea autoritario y 


tabata usa forsanan di segu- 
ridad pa reprimi opositor- 
nan. Pronto a cuminsa acusa- 
cionnan di abuso di poder 
y corupcion cu a laga na un 
banda su logronan nacional. 


Fujimori a drenta y sali for 
di prison den ultimo añanan 
como resultado di su deteri- 
oro di salud, despues cu a ser 
condena na cuatro huicio pe- 
nal diferente. 


Mexico: Gobernador di Sinaloa ta suspende scol na cinco municipio pa 
via di violencia 


(CNN) – Gobernador di 
Sinaloa, 
Ruben 
Rocha 
Moya, ayera diahuebs a 
anuncia e suspension di 
scol den tur nivel den cin- 
co municipio di su estado, 
entre nan e capital, Cu- 
liacan y e fiestanan di In- 
dependencia di 15 di sep- 


tember pa via di aumento 
di violencia. 


“Mi ta informa e comunidad 
di Sinaloa, cu ta keda sus- 
pendi actividadnan escolar na 
municipionan di Culiacan, 
Elota, Cosala y San Ignacio, 
e dia di awe 12 di september 


2024, den tur nivel y modali- 
dad educativo,” Rocha Moya 
a skirbi riba red social “X.” 


Rocha Moya tambe a sus- 
pende e fiestanan pa e ‘Gri- 
to di 15 di september’ na 
Sinaloa, y a adverti cu lo por 
presenta enfrentamentonan 


entre gruponan criminal na e 
estado.” 


“Nos a resolbe cu e festeho 
di grito di 15 di september ta 
bay keda suspendi. No lo tin 
festeho, ni publico ni priva,” 
el a anuncia riba un video pu- 
blica na “X.” 


Ademas, a bisa cu a tuma e 
medida preventivo di sus- 
pende scolnan te proximo 
diamars 17 di september na 
cinco municipio di Sinaloa. 


Di su parti, presidente di 
Mexico, Andres Manuel Lo- 
pez Obrador, ayera tambe a 
bisa cu su Gobierno ta conta 
cu “presencia fuerte pa ga- 
rantisa paz y trankilidad” na 
Sinaloa y tambe a sigura cu 
violencia ta responde na en- 
frentamentonan “entre dos 
grupo.” 


Diaranson 
ultimo, 
Rocha 
Moya a bisa cu “tabata proba- 
bel” cu “nos lo tin eventon- 
an di presencia di gruponan 
arma” den un mensahe riba 
X. 


Den e mensahe e goberna- 


dor a señala cu: “Nos lo ta 
den e foco di violencia cu lo 
presenta, na momento cu ta. 
P’esey mi kier manifesta na 
poblacion cu pa ta responsa- 
bel, nos tin cu admiti cu lo 
por sigui presenta e eventon- 
an di violencia aki.” 


Tambe e gobernador a bisa 
cu a yega “cuatro avion tipo 
Texas, helicopternan y 100 
elemento di forsa special” 
manda pa gobierno di Lopez 
Obrador pa disminui e vio- 
lencia. 


Dialuna ultimo, un persona 
a muri y dos militar a resulta 
herido 
durante 
enfrenta- 
mentonan entre hendenan 
civil arma na estado ubica na 
noordwest di Mexico. Inclu- 
so violencia a obliga suspende 
scolnan na dos ciudad. 


Universidad Autonomo di 
Sinaloa a anuncia e mesun dia 
ey cu como medida “preven- 
tivo” lo convoca studiantenan 
di manera virtual pa haya les 
den tur nivel. E universi- 
dad aki tin 5.333 alumno, di 
acuerdo cu cifranan oficial di 
2018. 

Haiti: Soldad y polis Jamaiquino ta yega pa yuda bringa gang 


(AP) — Dos decena di sol- 
dad y agente di polis for 
di Jamaica a yega na Haiti 
ayera pa uni un mision 
lidera pa Kenia, cu sos- 
ten di Nacionnan Uni, pa 
bringa 
contra 
gangnan 
poderoso. 


Jamaica ta e di dos pais pa uni 
na e mision, cu a keda aproba 
pa Conseho di Seguridad di 


Nacionnan Uni na october di 
2023 y a cuminsa ora e prome 
contingente di polis Keniano 
a yega Haiti fin di juni. Hun- 
to cu e Jamaiquinonan taba- 
tin dos oficial militar senior 
di e pais Centro Americano 
di Belize, segun su gobierno. 
Wardacosta Mericano a bisa 
AP cu un di su avionnan a 
transporta e Jamaiquino- y 
Beliceñonan na Haiti. 


Anteriormente e siman aki, 
autoridadnan na Jamaca a 
anuncia e despliegue inmi- 
nente, y a bisa cu e 20 sol- 
dad y cuatro agente di polis 
lo ta responsable pa provee 
comando, 
planeamento 
y 
sosten logistico. Nan ta bay 
traha banda di ehercito y po- 
lis di Haiti pa bataya contra 
e gangnan cu ta controla 80 
porciento di e capital di Port- 


au-Prince. 
Jamaica a priminti un total 
di 170 soldad y 30 agente di 
polis, pero prome minister 
Andew Holness a bisa cu no 
tabata posible pa desplega nan 
tur na mes momento. 
E Jamaiquinonan a keda 
desplega mientras Merca ta 
adverti cu e mision lidera pa 
Kenia tin falta di recurso, y 
ta bisa cu ta considerando un 
mision di paz di ONU como 
un manera pa sigura mas 
placa y personal. 
Merca y Ecuador reciente- 
mente a circula un propu- 


esta di resolucion pidiendo 
ONU pa cuminsa planea un 
operacion pa mantene paz pa 
reemplasa e mision actual. 
Pero expertonan a bisa cu no 
ta probable cu Conseho di 
Seguridad di ONU lo aproba 
esaki. 
Ta spera cu e mision actual 
ta bay tin un total di 2,500 
miembro di personal, cu 
Bahamas, Bangladesh, Bar- 
bados, Benin y Chad tambe 
primintiendo pa manda polis 
y soldad, maske no a keda cla 
na ki momento esey lo su- 
cede. 


Merca ta sanciona 16 aliado di presidente Venezolano pa obstruccion di 
eleccion 


(AP) — Gobierno Meri- 
cano ayera a responde na 
eleccion disputa di Ven- 
ezuela na juli door di im- 
pone sancion contra 16 
aliado di presidente Nico- 
las Maduro, acusando nan 
di obstrui e voto y ehecuta 
abuso di derechonan hu- 
mano. 


Departamento di Tesoro a 
sanciona cabesante di corte 
supremo di e pais, lidernan di 
forsanan di seguridad estatal 
y fiscalnan. E movida a yega 
algun dia despues di salida 
den exilio di Edmundo Gon- 
zalez Urrutia, ex-diplomatico 
cu a representa e partidonan 
principal di coalicion y a bisa 
di a gana e eleccion presiden- 
cial dia 28 di juli ultimo cu un 
margen amplio. 


“Na lugar di respeta e bol- 
untad di pueblo Venezolano 
manera expresa na e urnan- 
an di votacion, Maduro y su 
representantenan falsamente 
a declara victoria mientras ta 
reprimi y intimida e oposi- 
cion democratico den un in- 
tento ilegitimo pa gara poder 
cu forsa,” Secretario di Estado 


Mericano, Antony Blinken a 
bisa den un declaracion. 


Departamento di Estado a 
bisa cu ta poniendo restric- 
cionnan di visa nobo riba 
aliadonan di Maduro cu ta 
acusa di impedi y e voto y 
reprimi Venezolanonan. E 
departamento no a nombra e 
individuonan aki. 


E efecto potencial di e san- 
cionnan indiviual y restric- 
cion di visa anuncia ayera no 
ta cla. 
Personanan leal na Maduro 
castiga anteriormente ainda 
tin rolnan clave den gobi- 
erno Venezolano, incluyendo 
como vice-presidente, fiscal 
general y minister di Defensa. 


Un oficial senior di admin- 
istracion di Biden a bisa re- 
porteronan cu Merca ta spera 
cu e anuncio mas recien lo 
“genera reflexion mas pro- 
fundo” entre aliadonan di 
Maduro tocante con leu nan 
ta dispuesto pa yud’e den su 
esfuerso pa keda na poder. E 
oficial a papia den condicion 
anonimo bao reglanan basico 


poni pa e administracion. 


Tesoro a castiga mas di 140 
oficial actual of anterior di 
Venezuela. Departamento di 
Estado a identifica casi 2mil 
persona como posiblemente 
enfrentando restriccion di 
visa tocante acusacionnan di 
corupcion, mina democracia 
of viola derechonan humano 
di Venezolanonan. 


Gobierno Venezolano a cu- 
alifica como “un crimen di 
agresion nobo” e sancionnan, 
rechasando esaki “den ter- 
minonan mas energico.” Pa 
e gobierno Chavista, Merca 
ta demostra “un biaha mas 
su total desprecio pa dere- 
cho internacional, autode- 
terminacion di e pueblonan 
y e boluntad democratico 
di Venezolanonan.” Sinem- 
bargo, a bisa cu “por spera 
poco di e potencia mas hostil 
y sanguinario cu humanidad 
a conoce, responsable di mi- 
yones di asesinato na mundo 
cu socionan genocida y un 
historial di indiferencia pa e 
necesidadnan di su propio 
ciudadanonan.” 

Cantante su demanda ta agrega na acusacionnan cu ta keda aumenta 
contra Sean ‘Diddy’ Combs 


(AP) - Un cantante cu 
a logra exito den ban- 
danan crea pa Sean ‘Did- 
dy’ Combs a demanda 
e productor di musica, 
describiendo añanan di 
abuso psicologico y fisico, 
incluyend mishimento cu 
e a bisa cu el a sufri mien- 
tras Combs a yuda lansa 
su carera. 


Cu su demanda entrega dia- 
mars na corte federla di Man- 
hattan, Dawn Richard a agre- 
ga su bos na esnan cu awo ta 
bisando cu e magnate di mu- 
sica a impone riba esnan alre- 
dedor di dje na un tempera- 
mento explosivo, menasanan 
violento y ambientenan yen 
di sexo y droga mientras nan 
tabata purba di cumpli cu su 
ordonan. 


Richard, ken a bira conoci 
despues di su participacion 
den e programa di MTV 
“Making the Band,” ta de- 
mandando pa dañonan cu 
no a specifica ademas di mi- 
yones di dollar den ingreso 
cu supuestamente a nenga 
su persona. E ta argumenta 
cu dañonan, incluyendo cas- 
tigo, ta na ordo pa motibo cu 
el a sufri daño economico, 
heridanan fisico, dolor, sufri- 
mento y inkietud emocional 
y psicologico. 


Combs su representantenan 
a bisa den un declaracion cu 
Combs ta “impacta y desa- 
punta” pa e demanda. Nan a 
bisa cu Richard ta “purbando 
di cambia historia” pa medio 
di fabrica “un serie di acusa- 
cionnan falso cu e speransa di 
por saca placa, na un momen- 
to conveniente cu ta coincidi 
cu e lansamento di su album 
y un tour di prensa.” 


Nan a agrega cu si su expe- 
riencia tabata asina negativo, 
Richard no lo a sigui traha cu 
Cobms pa asina hopi tempo, 
incluyendo regresa den 2020 
pa un reencuentro di “Mak- 
ing the Band” y acepta di a 
forma parti di “The Love Al- 
bum” aña pasa. 


“E ta hopi lamentabel cu Sra. 


Richard a dicidi di pone nan 
amistad di 20 aña un banda 
pa purba haya placa di dje, 
sinembargo Sr. Combs ta 
para cu confiansa riba berdad 
y ta dispuesto pa comproba 
esaki den corte,” nan a co- 
menta. 


Segun e demanda, Richard 
a mira combs abusa di su 
pareha den varios ocasion y 
mester a wanta menasa cu 
a causa cu e tabatin miedo 
pa su bida mientras e tabata 
traha canticanan, hopi biaha 
sin por drumi of come pa te 
hasta 2 dia, alabes e tabata den 
medio di ser conoci den e cir- 
culo di musica como miem- 
bro di e grupo Danity Kane 
y despues como miembro 
di Combs su banda Diddy - 
Dirty Money. 


E ta bisa den e demanda cu 
Combs regularmente a ex- 
plota den rabia, tirando tele- 
fon, laptop, cuminda y ekipo 
di e studio contra hende. 


Na otro momentonan, se- 
gun e demanda, Richard a 
mira con e tabata choca of 
strangula su pareha Casandra 
“Cassie” Ventura. E eventon- 
an aki a sosode entre 2004 pa 


2011 segun e demanda. 


Den su demanda, Richard ta 
bisa cu “awo e ta agrega un 
bos na e coro cu ta keda crece 
di victimanan, kendenan cu 
hopi balor ta compartiendo 
nan storia. Hunto, nan ta bus- 
ca husticia y ta para den soli- 
daridad, como e victimanan 
mas recien di #MeToo den e 
industria di musica.” 


Harvey Weinstein acusa di cargonan nobo pa delitonan sexual nobo prome 
cu huicio na New York 


(AP) - E ex magnate di 
cine, Harvey Weinstein, 
a ser acusa di cargonan 
nobo pa delitonan seuxal 
na New York prome cu 
e comienso di un huicio 
nobo historico relaciona 
cu e movimiento #MeToo, 
segun e fiscalnan di Man- 
hattan a informa den un 
audiencia hudicial dia- 
huebs. 


E acusacion lo keda bao 
confidencialidad te ora cu 
Weinstein ser procesa pa e 
acusacionnan nobo, cual por 
sosode dia 18 di september. 
Procurador General Assistent 
Nicole Blumberg a revela 
den corte cu e cargonan aki ta 
acusa “Mr. Weinstein di cri- 
mennn adicional” y cu varios 
victima ta prepara pa testigua 
den su contra. 


Weinstein, di 72 aña, ta recu- 
perando di un operacion di 
curason di emergencia cu a 
tuma luga na Manhattan hos- 


pital pa saca likido for di su 
curason y pulmon. Pa e mo- 
tibo aki e no tabata presente 
na diahuebs su audiencia. 


E fiscalnan cu ta tratando un 
biaha mas e condena di vio- 
lacion anula di Weinstein a 
revela siman pasa cu nan a 
cuminsa presenta dilanti un 
gran hurando e pruebanan di 
te hasta 3 acusacion adicio- 
nal contra Weinstein, cual ta 
trata incidentenan di te hasta 
añanan 2000. 


Nan ta inclui acusacion di 
agresion sexual na Tribeca 
Grand Hotel, awo conoci 
como Roxy Hotel, y den un 
edifcio residencial di Man- 
hattan entre fin di 2005 te 
mita di 2006, y un supuesto 
agresion sexual na Tribeca 
Hotel den mei di 2016. 


Pa motibo cu e acusacion ta 
bao proteccion, no ta conoci 
si e acusacionnan nobo ta 
involucra algun of tur di e 


acusacionnan adicional. 


“Nos no sa nada,” Weinstien 
su abogado, Arthur Aidala a 
bisa pafo di corte. “Nos no sa 
ki e acusacionnan exacto ta, e 
localidadnan exacto ni tam- 
poco e tempo exacto.” 


Den april, New York su corte 
mas halto a anula Weinstein 
su condena di 2020 di viola- 
cion y agresion sexual involu- 
crando dos hende muhe y a 


duna ordo pa un huicio nobo. 
Weinstein su huicio nobo ta 
tentativamente den plan pa 
cuminsa dia 12 di november. 


E fiscalnan a bisa cu nan ta 
busca combina cualkier cargo 
nobo cu esnan cu a trece di- 
lanti anteriormente contra 
Weinstein pa asina por trata 
esakinan hunto den corte. 
Weinstein 
su 
abogadonan 
ta den contra di esaki, ar- 
gumentando cu e fiscalnan 


tabata buscando manera di 
mehora nan caso original cu 
acusacionnan adicional cu ta 
involucra otro victimanan. 


Aidala a bisa cu Weinstein su 
ekipo di defensa no lo ta cla 
pa cuminsa huicio den no- 
vember cu e cargonan nobo. 
Pa ley, nan lo tin 45 dia pa 
prepara documentonan di 
corte pa desafia e fiscalia su 
peticion pa bolbe haci e hu- 
icio original y cargonan nobo 
na mesun tempo, pushando e 
lucha na simannan prome un 
posibel huicio. 


Weinstein su cargonan nobo 
ta bini despues cu fiscalnan 
na Britania a anuncia siman 
pasa cu nan no lo sigui cu car- 
gonan di agresion indecente 
contra Weinstein, ken tabata 
e villano mas prominante di 
e movimiento #MeToo den 
2017 ora cu muhenan a cum- 
insa conta publicamente to- 
cante su comportamento. 

Women’s Club of Aruba ta celebra su di 90 aniversario 
cu un evento espectacular pa recauda fondo 


Women’s Club of Aruba 
(WCA) ta invita bo pa un 
evento espectacular di fund- 
raising pa celebra nos di 90 
aña di existencia! E evento 
cu tin como tema "Ready, 
Set, Bloom...!", ta promete 
di ta un atardi yena cu en- 
tretenimento, 
cuminda 
delicioso, y un super bon 
ambiente. 


Aki ta sigui e detayenan di nos 
fiesta. Fecha: Diadomingo, 29 
di september 2024, Orario: 
3:00 - 7:30 pm, Localidad: Re- 
naissance Convention Center, 
Dress code: Tropical Chic. 


Durante e evento, tur presente 


lo disfruta di presentacion di 
musica di ‘N Fusion y Robert y 
su Solo Banda Show, cu lo duna 
ambiente di alegria y energia 
na e celebracion aki. E ticket 
ta inclui un cena trempan y 
cuatro (4) bebida sin alcohol 
pa disfruta durante e fiesta. 


Prijs di ticket ta Afl.175,- y por 
cumpra esaki online na wca. 
celebrationeventtickets.com/ 
vticket 
http://wca.celebra- 
tioneventtickets.com/vticket y 
pa otro forma di compra por 
yama 733-2020. 


“Nos ta masha contento pa 
celebra nos aniversario cu un 
evento special cu ta reuni nos 


comunidad”, ta palabranan di 
Reina Geerman, presidente di 
WCA: “E no ta solamente un 
celebracion di nos 90 aña di 
servicio, pero tambe un opor- 
tunidad pa sigui apoya nos 
proyectonan local pa haci un 
impacto positivo riba Aruba”. 


A funda Women’s Club of Aru- 
ba na 1934 y nos organisacion 
ta dedica na trece cambio posi- 
tivo den comunidad pa medio 
di proyectonan di boluntario 
y esfuersonan caritativo. E 
fondo cu nos ta recauda du- 
rante e evento aki ta pa yuda 
sostene e proyectonan aki, cu 
ta na beneficio di nos isla. 


No perde e oportunidad pa un 
atardi inolvidabel di musica y 
baile! Bin celebra 90 aña di 
servicio cu WCA y yuda nos 
continua cu nos trabou impor- 
tante pa comunidad di Aruba. 


Pa mas informacion tocante 
cooperacion por tuma contacto 
cu nos na telefon 733-2020, 
via e-mail info@wca-aruba. 
com, riba nos plataformanan 
social di Facebook, Instagram 
of LinkedIn. 


Club Boneriano na Aruba a 
celebra Dia di Boneiro 


En conexion cu Dia di Bo- 
neiro, Minister Maduro di 
Cultura tabata presente na 
e celebracion organisa pa 
Club Boneriano na Aruba 
na Centro di Bario Brazil. 


E mandatario a hiba palabra pa 
felicita e comunidad Boneriano 
residencia na Aruba pa e Dia 
di Boneiro y tambe gradici nan 
pa nan aporte na e desaroyo 
di Aruba. 
Den su discurso Minister Mad- 
uro a menciona algun persona 
di decendencia Boneriano cu a y 
ta yuda na e desaroyo di Aruba, 
manera, Sr. Hubert ‘Lio’ Booi, 
den feliz memoria, Sr. Glenn 
Thode, Sra. Lydia Emerencia, 


Sra. Belen Kock-Marchena, sra. 
Munye Oduber-Winklaar y 
Famia Goedgedrag. Minister 
Maduro a enfatisa cu tin hopi 
mas persona di decendencia 
Boneriano cu nan aporte na 
e desaroyo di Aruba ta wordo 
altamente aprecia. 


E mandatario a comparti un 
rato ameno na e celebracion 
na unda ela pasa saluda esnan 
presente y a disfruta un tiki 
tambe di e platonan tradicio- 
nal di Boneiro. 
Minister Maduro ta gradici 
y felicita e directiva di Club 
Boneriano pa e invitacion y pa 
a organisa e bunita celebracion 
di Dia di Boneiro na Aruba. 

Memphis Depay ta bisa cu hungadornan Europeo lo bay su tras den 
futbol Brasileño 


(AP) — Delantero Hulan- 
des, Memphis Depay ta 
bisa cu e ta spera cu otro 
hungadornan Europeo lo 
join e den liga Brasileño 
prome cu Mundial 2026. 


Depay, 30, ayera a duna su 
prome conferencia di prensa 
como hungador di Corinthi- 
ans, pero no a specifica pakico 
el a dicidi di bay Sur America. 


Depay, kende a firma un 
contract di dos aña, a keda 
introduci na fanaticonan di 
Corinthians diaranson ano- 
chi prome cu e victoria 3-1 di 
su team den partido di Cup 
Brasileño contra Juventude, 
cu a avansa e anfitrionnan na 
e semi-final. 


“Esaki ta mas grandi cu fut- 
bol,” Depay a bisa na e Neo- 
Quimica Arena di e club. 
“Hopi strea ta bin di Brazil, 


hungadornan grandi. E ta e 
mecca di futbol. Muchanan 
na Europa ta admira Brazil y 
e manera cu boso ta hunga y 
brasa bida.” 


Otro hungadornan Europeo 
cu tabatin racha na clubnan 
Brasileño ta inclui Clarence 
Seedorf na Botafogo; e Ser- 


bio Dejan Petkovic, kende a 
hunga pa varios club y ta keda 
un heroe pa fanaticonan di 
Flamengo; y e Frances Dimi- 
tri Payet, actualmente na Vas- 
co da Gama. 


Registro di FIFA ta mustra 
un averahe di mil futbolista 
Brasileño saliendo di e pais 


cada aña, mayoria di nan pa 
Europa. “Nos semper ta bin 
hiba e talentonan Brasileño 
pa Europa pasobra nan tin 
algo special. E liga aki mester 
un luz for di otro banda.” 


Depay no a hunga desde e 
Campeonato 
Europeo 
na 
juli. Hulanda a keda elimina 
pa Inglatera den semifinal. 


Depay a bisa cu el a ricibi 
conseho riba yega Brazil for 
di Neymar, Vinicius Junior 
y su chef personal, cu ta di 
Brazil. “Den e otro banda di 
mundo nan no sa tur esaki 
(na Brazil), nan ta djis sigui 
clubnan Europeo. Ta ora pa 
nan mira. Ta ora pa mustra su 
potencial, mi ta kere e lo pasa 
den proximo añanan,” Depay 
a bisa. 


Ricibiendo pregunta persis- 
tente tocante su motibo pa 


bay Brazil, el a bisa: “Esaki 
ta un decision cu ta movi pa 
hopi forsa su tras. E ta bay 
mas leu cu mi comprende- 
mento. Mi no por expresa 
con mi ta sinti awo.” 


Depay a hunga na Manches- 
ter United, Lyon y Barcelona 
prome cu join Atletico Ma- 
drid. 


Corinthians 
ta 
luchando 
pa evita relegacion den liga 
Brasileño, cu 13 ronda fal- 
tando. E ta den semifinal di 
Cup Brasileño y den quart fi- 
nal di Copa Sudamericana, e 
di dos torneo mas prestigioso 
di club. 


E delantero Hulandes ta bay 
bisti camisa No. 94 den e liga 
Brasileñ, un referencia na e 
aña di su nacemento, y No. 
7 den e Copa Sudamericana. 


Roots y Sweet Devils a titula campeon di Copa Santa Cruz Softball 


Minister di Enseñansa y 
Deporte, Endy Croes a 
acudi na e final di Copa 
Santa Cruz Softball cu 
a tuma luga na Veld di 
Olimpic. Durante e oca- 
sion special aki, Minister 
Endy Croes a duna un dis- 
curso y a entrega premio 
na e ganadonan. 


Un total di ocho ekipo di 
cabayero y seis ekipo di 
damas a participa den Copa 
Santa Cruz cu a inicia 29 di 
juli y a culmina 1 di septem- 
ber 2024. 


Minister Endy Croes a felic- 
ita campeon cabayero Roots 
y subcampeon Warriors y 
campeon damas Sweet Dev- 
ils y subcampeon Warriors. 
Alabes ta felicita tur cu a 


destaca y a gana un premio 
individual den liga cabayero 
entre otro, ‘Best Batter’ Ru- 
win Tromp di Warriors, ‘Best 
Homerun’ Norangelo Ja- 
cobus di Happy Brothers y 
‘Best Pitcher Andrew Loop- 
stok di Flatstone. 


Pa loke ta trata liga di damas 
tambe tabatin varios premia- 
cion individual entre otro, 
‘Best Batter’ Wedoline Dirks 
di Splash, ‘Best Homerun’ 
Zjaika Kock di Sweet Devils 
y ‘Best Pitcher’ Irena Balijn 
di Beer Warmer Dolls. Final- 
mente, e mandatario di De- 
porte ta felicita Crioyo Reds 
cu a organisa e tremendo 
campeonato deportivo aki. 
Cu disciplina, deseo, dedi- 
cacion y determinacion ta 
logra. 

Mbappé ta rechasa oferta di mediacion den disputa financiero di $60 
miyon cu PSG 


(AP) – Kylian Mbappé no 
ta cla pa yega na un com- 
promiso cu Paris Saint- 
Germain. 
E 
superstrea 
Frances a rechasa e oferta 
di mediacion di comision 
legal di liga Frances di fut- 
bol ayera den su disputa 
cu su ex-club tocante sala- 
rio y bonus. 


Oficialnan di PSG y repre- 
sentantenan a reuni na Paris 
despues cu Mbappe a pidi e 
comision pa bira involucra. 
Mbappe, kende a join Real 
Madrid e berano aki den un 
transferencia liber, ta bisa cu 
PSG deb’e 55 miyon euro 
($60 miyon). 


Den un declaracion pa AP, 
representantenan di Mbappe 
a bisa cu e hungador a pidi e 
comision pa tuma nota di e 
falta di pago di salario y e ul- 
timo di tres parti di un bonus 
di lealtad. 
“E eventualidad di un me- 
diacion a keda menciona e 
mainta aki,” a bisa den e de- 
claracion. “Representante di 
e hungador a rechasa esaki 
durante e reunion. Un me- 
diacion lo ta inutil pa regis- 
tra un falta di pago cu lo por 
mira for di un analisis simple 
di payslip di e hungador.” 


PSG, cu a bisa tabata com- 
placi cu e audiencia di dos ora 
na e comision diaranson, a 
bisa den un declaracion cu ta 
recorda cu Mbappe anterior- 


mente a haci “compromiso- 
nan cla, ripiti, publico y priva 
cu mester respeta, despues 
di a ricibi beneficio sin prec- 
edente for di e club durante 
siete aña fantastico na Paris.” 


PSG a argumenta cu no ta 
debe placa na e campeon di 
Mundial bao un acuerdo 
tempo cu a laga Mbappe 
na banda prome cu tempo- 
rada 2023-24 – despues di 
su decision pa no prolonga 
su contract cu e club – cu e 
hungador stipulando supu- 
estamente cu e lo renuncia 
na bonus pa su reintegracion 
den e team. 


“Pa evita su obligacion di 
pago, e club ta busca pa dem- 
ostra existencia di un acuerdo 
secreto cu lo hustifik’e. Pero e 
club ta faya di demostra e ex- 
istencia di un acuerdo asina,” 
representantenan di Mbappe 
a bisa. 


PSG a bisa cu e comision legal 
di e liga a recomenda “media- 
cion entre e partidonan,” cu 
e club a bisa tabata buscando 
pa lunas. 


Liga Frances no a responde 
na un solicitud di AP pa co- 
mentario. 


Representantenan di e hun- 
gador no a bisa ki accion nan 
ta bay tuma awo. Den bista di 
e deadlock actual, ta probable 
cu un corte di empleo lo re- 


solve e caso na final. 


Relacion di Mbappe cu PSG 
a caba memey di tension 
profundo durante su ultimo 
temporada na e club. 
PSG a sinti decepciona pa 
Mbappe despues di ofrec’e 
e contract mas lucrativo den 
historia di e club ora el a fir- 
ma un contract nobo na 2022. 
Pero Mbappe tabata frus- 
tra pasobra el a sinti cu no a 
cumpli cu promesanan pa 
contrata hungadornan clave. 


Ora el a firma e acuerdo 
nobo, a mustr’e dilanti fanat- 
iconan cu un camisa cu 2025 
riba dje. Mbappe supuesta- 


mente tabata molestia pa es- 
aki pasobra e contract tabata 
te 2024 cu opcion pa un aña 
adicional. 
Mbappé a sorprende PSG na 
juni aña pasa door di informa 
e club cu e lo no tuma e op- 
cion pa un aña extra. 
Cu su contract efectivamente 
den su aña final, a pone PSG 
den posicion di mester bende 
Mbappe pa evita perd’e por 
nada ora e contract caduca. 
Su carera cu PSG lo por a 
caba den berano di 2023 
memey di un standoff tenso 
di transferencia. Despues di e 
bisa e club cu e no lo extende 
su contract pa un aña adicio- 
nal, a laga Mbappe fuera di 


un tour pre-temporada na 
Hapon y Sur Korea y forsa pa 
train cu hungadornan mar- 
ginal. PSG a bisa cu ta prefera 
bend’e en bes di laga e hun- 
gador bay por nada na 2024, 
pero a rechasa un movida di 
300 miyon euro pa team Sau- 
di, Al-Hilal. 


PSG a laga Mbappe fuera di 
e wega di apertura di liga di 
e team e temporada ey mien- 
tras en standoff a continua, 
pero eventualmente a lag’e 
bolbe e alineacion despues di 
“combersacionnan construc- 
tivo y positivo” entre e dos 
partido, PSG a bisa e tempo 
aya. 


Tyreek Hill ta bisa cu e por a maneha su paro den trafico di miho manera 
pero kier e despido di e polis involucra 


(AP) - Miami Dolphins 
su receiver Tyreek Hill a 
admiti diaranson cu e por 
a maneha e situacion di 
miho manera den e mo- 
mentonan inicial di un 
paro den trafico cu a ter- 
mina cu su persona na 
boei y saca for di su ve- 
hiculo cu forsa cerca di e 
ekipo su stadion. 


Hill tambe a bisa cu e kier pa 
un di e polisnan involucra 
den e incidente ser despedi di 
cuerpo policial. 


Hil la bisa cu e ta desea cu e 
lo a haci algun cos “di manera 
diferente” riba diadomingo 
mainta, incluyendo laga e 
bentana di su auto baha ora cu 
e polis a duna instruccion pa 
haci esaki. El a subi e bentana 
na luga di sigui e instruccion. 
E incidente a escala rapidam- 


ente for di e momento aki. 


“Mi lo admiti cu mi por a 
comporta di miho manera,” 
Hill a bisa. “Mi por a laga mi 
bentana baha den e instante 
ey. Sinembargo, algo dimi ta 
cu mi no kier atencion. Mi no 
kier camara riba mi, telefon 
den bo cara den e momento 
ey. Na final di dia, mi ta un 
ser humano. Mi tambe tin cu 
sigui e reglanan y mi mester 
haci tur loke tur otro hende 
lo haci.” 


“Pero, esaki ta duna nan 
e derecho pa literalmente 
bati’mi? Absolutamente cu 
no,” Hill a sigui. “Pero, mi 
ta ripiti, na final di dia mi ta 
desea di a haci algun otro cos 
diferente.” 


Miami-Dade 
su 
director 
di polis Stephanie Danels 


a lansa un investigacion di 
asuntonan interno tocante e 
incidente di diadomingo y un 
oficial a ser transferi na re- 
sponsabilidadnan di adminis- 
tracion. E oficial aki, Danny 
Torres, kier keda inmediata- 
mente restaura na su posi- 
cion segun e abogado a bisa 
e siman aki. Mientrastanto, 


Dolphins a bisa cu nan kier 
“accion rapido y fuerte” con- 
tra tur e oficialnan involucra. 


Hill no tabatin ningun reser- 
va ora el a papia tocante ki 
accion e ta considera mester 
ser tuma den contra di e ofi- 
cial. “Afo, afo, afo, afo. E tin 
cu bay afo,” Hill a bisa. “Den 


e instante ey, no solamente el 
a trata ami malo, pero tambe 
e demas miembronan di mi 
ekipo cu falta di respet. El a 
tira palabranan sumamente 
ofensivo na nan y nan no a 
nisikiera haci nada. Mane, 
kico nan a haci’bo?” 


Hill a ser saca for di su vehi- 
culo cerca di e stadion menos 
di 3 ora prome cu e comienso 
di Miami su wega di e prome 
siman. El a ser poni riba vloer 
y su man den boei. Miembro 
di su ekipo Calais, ken a mira 
e incidente tuma luga ora el 
a pasa y a stop pa purba yuda 
resolve e problema, tambe 
a ser mara cu boei durante e 
incidente. 


Hill a ser para pa motibo cu 
aparentemente e tabata stuur 
di manera iresponsabel y no 
tabatin su seatbelt bisti. 

Encuesta di Media Digital ta demostra cu uso di AI ta den aumento y 
Hulandesnan ta mas preocupa cu screen time 


(NLTimes) - Artificial In- 
telligence (AI) ta cada bi- 
aha mas forma parti di e 
panorama di media digital 
na Hulanda, aunke varios 
persona Hulandes tin pre- 
ocupacion tocante e tec- 
nologia, agencia di inves- 
tigacion GfK a mira den 
su encuesta anual Trends 
in Digital Media. 


Tambe el a haya cu residen- 
tenan Hulandes tabata preo- 
cupa tocante e consecuenci- 
anan di screen time aña pasa 
compara cu aña 2022 pero 
tambe a usa plataformanan 
online mas frecuente. 


Sinembargo, cada biaha nan 
ta cada biaha bandonando X 
mas pa motibo cu nan no tin 
confiansa riba e plataforma. 


Dos tercer parti di e pobla- 
cion Hulandes cu 13 aña di 
edad y mas ta familiar cu AI 
y sa kico nan por haci cune. 


Un tercer parti, mayoria per- 
sona hoben, a usa platafor- 
manan di AI manera Chat- 
GPT. 


Personanan mas tanto ta usa 
plataforma di AI pa genera of 
mehora texto y cu menos fre- 
cuencia, pa genera imagen y 


zonido. 


Buskeda pa informacion y in- 
spiracion tambe ta uso popu- 
lar di AI. 


Apesar di e hecho cu AI ta 
cautelosamente estalbece su 
mes den panorama di media 
digital Hulandes, varios resi- 
dente Hulandes tin preocu- 
pacion tocante e aumento di 
tecnologia y su desaroyo den 
futuro. 


Un preocupacion frecuent- 
emente menciona ta e au- 
mento den mal informacion. 
Personanan no gusta tam- 
poco cu tin biaha nan no por 
saca afo si un persona of AI a 
crea algo. 


E uso averahe di platafor- 
manan online a aumenta en- 
tre e residentenan Hulandes 
aña pasa. 


Di mesun manera cu preo- 
cupacionnan di consecuencia 
negativo di screen time. 


“E mayoria ta pensa cu e tec- 
nologia ta haci bida mas facil, 
pero mita toch lo kier tin me- 
nos tecnologia den nan bida,” 
segun GFK. 


Personanan den e grupo di 


edad di 18 pa 49 ta mas preo- 
cupa tocante e consecuenci- 
anan negativo di nan screen 
time y nan salud ademas di 
comportamento social y ta 
mas probabel di kier recorta 
esaki. 


Residentenan Hulandes ta 
pone cada biaha mas impor- 
tancia riba dicidi kico nan ta 
consumi y ki tempo. 


Television, streaming di mu- 
sica y tende podcast te ainda 
ta den aumento. “Aunke e de- 


saroyo ta mas poco poco cu 
den aña 2022, e moda te ainda 
ta visibel,” GfK a agrega. 


Mientras cu media tradicio- 
nal manera television y radio 
ta perdiendo viewer a causa 
di servicionan di streaming, 
te ainda nan ta disfruta di e 
confiansa mas grandi ora ta 
trata hende su data. 


Rednan social tin e confiansa 
mas abao pa loke ta trata esa- 
ki. “Si nos mira confiansa den 
contenido, X y TikTok en 


particular tin un puntuacion 
hopi abao, cu X mirando un 
disminucion compara cu aña 
2022,” e agencia a comenta. 


“E transicion for di Twitter 
pa X no a trece ningun tipo 
di beneficio pa e plataforma.” 


E cambio di nomber y doño 
di e plataforma mas tanto a 
causa daño na su reputacion 
y e manera cu e usuarionan ta 
mira e plataforma ademas di e 
confiansa cu nan tin den dje. 


FDA ta autorisa prome software OTC pa ser usa den Apple AirPods Pro 


(Reuters) - U.S Food and 
Drug 
Administration 
riba diahuebs a autorisa e 
prome software pa yuda 
cu problema di oido cu tin 
e intencion di ser usa cu 
versionnan compatibel di 


Apple AirPods Pro. 


Anteriormente e siman aki, 
Apple a bisa cu AirPods Pro 2 
awo por ser “transforma” den 
un sosten pa problema cu 
oido personalisa via un actu- 


alisacion di software binidero 
cu lo aumenta e zonidonan 
specifico den tempo real, in- 
cluyendo partinan di speech 
of elementonan dentro di un 
usuario su ambiente. 


E funcionnan nobo pa salud 
di oido lo ta disponibel e 
temporada aki pa usuarionan 
di AirPods Pro 2 den mas di 
100 pais y region, Apple a in- 
forma. 


Na momento cu instala es- 
aki y personalisa e funcion 
pa e usuario su necesidad- 
nan, e software ta permiti e 
versionnan di AirPods Pro 
funciona como un sosten pa 
problema cu oido OTC, cual 
tin e intencion di aumenta 
zonidonan pa personanan di 
18 aña y mas cu problema di 
oido leve te modera, e regula- 
dor di salud a bisa. 


“Perdida di oido ta un prob- 
lema di salud publico cu ta 
impactando miyones di Mer- 
icano,” Michelle Tarver, di- 
rector di FDA Center for De- 
vices and Radiological Health 
a comenta. 


Mas di 30 miyon Mericano 
adulto ta reporta un grado di 
perdida di oido, cual por ser 
causa pa envehecimento, ex- 
posicion na zonidonan duro, 


cierto condicionnan medico 
y otro factornan. 


E autorisacion di un disposi- 
tivo cu software cu por sim- 
plemente cumpra ta avansa 
e disponibilidad, accesibili- 
dad y aceptacion di sosten pa 
oido, Tarver a agrega. 


Den aña 2022, e regulador 
di salud a aproba e benta 
di sosten pa oido generico 
cu ta permiti adultonan cu 
tin problema di oido leve te 
modera tin acceso na her- 
mentnan cu ta yuda nan bida 
diario directamente for di 
tiendanan tanto fisico como 
online, sin e necesidad di un 
examen medico, receta of 
mester bishita un specialista. 


Apple su funcion Hearing 
Aid, autorisa riba diahuebs, 
ta un aplicacion medico asina 
yama ‘software-only’ y ta ser 
activa usando un dispositivo 
iOS manera iPhone y e usu- 
ario su nivelnan di oido ta 
evalua for di iOS su Health- 
kit pa asina personalisa e fun- 
cion. 

“Gutter” di riool a kap taira di auto cu a 
pasa riba dje 


Diamars atardi a drenta 
informe di un incidente 
na Avenida Milio Croes, 
mesora a dirigi un pa- 
truya na e sitio. 


Na yegada di e patruya a bin 
compronde cu aki ta trata 
di un auto Honda Civic cu 
a pasa riba un “gutter” di 
rioolering y e hero di esaki lo 
a kap e tire di e auto. Polis a 
presenta y a traha un rapport 
pa D.O.W. compensa e doño 
di e auto y pa drecha esaki 
mas pronto posibel. 


Accidente pa falta di preferencia cu hende herida na Pedro Gallegostraat 


Diamars atardi a drenta 
informe di un accidente 
cu hende herida na Pe- 
dro Gallegostraat, mesora 


a dirigi tanto polis como 
ambulans na e sitio. 
Na yegada di e patruya a bin 
compronde cu aki ta trata di 


un accidente unda e chauf- 
feur di un Nissan March 
biniendo for di Ferguson- 
straat no a duna preferencia 


na un Hyundai Staria cu ta- 
bata bini na man drechi y nan 
2 a dal den otro. E impacto 
tabata asina fuerte cu ambos 


chauffeur a resulta herida. 
Na yegada di e ambulans 
nan a atende e victimanan y 
a transporta nan pa hospital. 


Ladronnan a kibra bentana y drenta horta 
den un auto na Papilon 


Diaranson mainta a dren- 
ta informe di un caso di 
kiebro y ladronicia for di 
den un auto dilanti un cas 
na Papilon, mesora a di- 
rigi un patruya na e sitio. 


Na yegada di e patruya a bin 
compronde cu aki ta trata 


di un robo grandi for di un 
auto y a solicita presencia di 
e investigadornan technico 
y forensyco cu urgencia na e 
sitio. Na yegada di e investi- 
gadornan mesora nan a inicia 
cu nan investigacion foren- 
syco pa asina resolve e caso 
rapidamente. 


Polis a bay Paradera pa 
atende problema di bisiña 
pa un mata cu ta colga den 
e otro cura 


Diaranson mainta a dren- 
ta informe di un problema 
pa un mata di bisiña cu ta 
colga den un otro cura na 
Paradera, mesora a dirigi 
un patruya na e sitio. 


Na yegada di e patruya a bin 
compronde cu mata di un 


bisiña ta colga den su cura, 
pero pa evita problema of 
discusion cu bisiña a prefera 
pa laga pa laga polis interveni. 
Pero pa sorpresa di tur hende 
e bisiña a bisa ta bon y hunto 
nan a corta e parti di e mata y 
ambos a keda bon cu otro 

Bureau slachtofferhulp cu mannan yen di hobennan cu problema 


Diamars atardi a drenta 
informe pa ambulans bay 
cu urgencia na oficina di 
slachtofferhulp pa un ho- 
bencita cu lo a bira malo, 
mesora a dirigi tanto polis 
como ambulans na e sitio. 


Na yegada di e ambulans 
nan a atende e hobencita y a 
a transporte pa hospital. 


Chauffeur a hala na man robes y dal e auto na banda den J.G. Emanstraat 


Diamars mainta a drenta 
informe di un accidente 
dilanti di Lucky Store na 
J.G. Emanstraat, mesora a 
dirigi un patruya na e si- 
tio. 


Na yegada di e patruya a bin 
compronde cu aki ta trata di 
un accidente unda e damita 
chauffeur di e Suzuki Ignis a 
bay cambia di via y a hala na 
man robes sin wak e Chev- 
rolet ta bini y a dal riba dje. 
Afortunadamente 
ningun 
hende a resulta herida. Pero 
pa un rato trafico a keda stag- 
na. 


Despues di cu a kibra e bentana di glas e dia prome awor a bolbe manda 
otro piedra riba dje pero no a logra kibr’e 


Diamars a drenta informe 
di un caso di destruccion 
na e oficina di abogado na 
Spinozastraat, mesora a 
dirigi un patruya na e si- 
tio. 


Na yegada di e patruya a bin 
compronde cu aki ta trata di 
un caso di destruccion unda a 
manda un baranca riba e glas 
pero no a logra kibra esaki. A 
keda si un rasca riba e glas. 
Polis a tuma e keho y a pasa 
e informacion pa recherche. 


Polis hunto cu otro departamentonan cu control riba vehiculonan di tour 
na entrada di waf 


Diamars mainta varios 
departamento hunto cu 
polis a para dilanti waf y 
a controla varios vehicu- 
lonan di tur. 


Entre nan tabata tin algun 
cu no tabata apto pa ta riba 
caminda y algun otro cu no 
tabata tin nan papelnan na 
ordo. Nos a compronde cu 
tipo di controlnan lo sigui 
ser haci y na diferente pun- 
tonan di atencion. 

Resultado Sorteo 
September 12 


Cadena Alexander Lottery ta presenta resultado di weganan di suerte 


merdia 



Letter 


0 
0 
0 


0 


0 
00 


0 


0 
0 
0 
0 
0 



8 


7611 


www.lottoaruba.com 


resultado : Sorteo 12 Sep 2024 merdia 


Paardenbaaistraat 10, Oranjestad, Aruba Tel.: (297) 525 - 7555 


Joker 


5901 
100.000,- 


x Jackpot 
x match 4+ 


Proximo Jackpot 


X2 


495 


x Jackpot 


Sorteo # 4386 
Sorteo # 


Sorteo # 2442 


9860 


6397 


Sorteo # 4386 


x Jackpot 


x match 4 
x afl. 12,00 


X2 


3212 


Sorteo # 4386 


Sorteo # 1260 


x afl. 500,00 


x afl.15,00 
x afl 50.00 


Aries 


Mega Ball 


Proximo Jackpot 


260.000,- 


x match 4 


Sorteo # 


Sorteo # 


x afl 8,00 


x match 4 
0016 


X2 


Proximo Jackpot 


96.000,- 


Sorteo # 


Afl. 360.000,- 




Letter 


0 
0 
0 


0 


0 


235 


0 
0 
0 
0 
0 



8 


9536 


X2 


Proximo Jackpot 


106.000,- 


Sorteo # 6592 


Sorteo # 


x afl 8,00 


x match 4 
13 


Mega Ball 


Proximo Jackpot 


260.000,- 


x match 4 


Sorteo # 


1860 


Sorteo # 6148 


Sorteo # 1078 


x afl. 500,00 


x afl.15,00 
x afl 50.00 


Aries 


X2 


389 


x Jackpot 


Sorteo # 8345 
Sorteo # 


Sorteo # 2094 


2727 


5816 


Sorteo # 7389 


x Jackpot 


x match 4 
x afl. 12,00 


FP 


www.lottoaruba.com 


resultado : Sorteo 12 Sep 2024 anochi 


Paardenbaaistraat 10, Oranjestad, Aruba Tel.: (297) 525 - 7555 


Joker 


9663 
100.000,- 


x Jackpot 
x match 4+ 


Proximo Jackpot 


02-09-19-20-24 


7162 


Afl. 360.000,- 


anochi 


diario 
Korsou 
super4 
flamingo 


3915 
5188 
4801 
4918 
4407 
4067 
super5 
6270 
7882 
7101 
23560 
1304 


Otro aña Departamento di Impuesto ta otorga plach’i number nobo 
E plachinan ta valido pa un periodo di 5 aña 


Departamento 
di 
Impuesto 
ta 
anuncia 
cu otro aña lo otorga 
plach’i number nobo na 
e doñonan di vehiculo di 
motor. E plachinan nobo 
ta bay ta valido pa un 
periodo di 5 aña, esta pa e 
añanan 2025 te cu 2029. 


Na e momentonan aki e 
plachinan ta wordo fabrica 
den exterior y ta premira cu 
lo ricibi e plachinan durante 
luna di december 2024. E 
momento exacto ora cu lo bay 
cuminsa parti e plachinan aki 
lo wordo anuncia despues. 


E colornan nobo 
E plach’i number nobo lo 
consiti di e colornan blauw y 
blanco. Fondo blauw cu letter 
y cifra blanco. E tint di e color 
blauw no a yega di wordo uza 
den pasado. E ta un color 
cu e comunidad di Aruba 


sigur lo bay haya diferente y 
bunita. E colornan nobo ta 
carga aprobacion di Cuerpo 
Policial ora ta trata visibilidad 
y control di trafico den dia y 
anochi. 


Algun otro detaye importante 
Aki ta sigui algun otro detaye 
di e plach’i number nobo: 
- E color blauw ta un verf cu 
ta reflectivo pa garantisa un 
miho visibilidad anochi 
- E material di aluminium 
ta mas diki compara cu e 
produccion anterior y ta haci 
e plachinan mas fuerte y 
duradero 
- Riba e plachinan por wak 
e periodo di validez: 2025 – 
2029 
- Di awor en adelante no ta 
otorga e plachinan chikito 
mas. Pues cada contribuyente 
automobilista 
lo 
ricibi 
unicamente 
e 
plachinan 
grandi. 
Departamento 
di 
Impuesto ta promove un 
ambiente 
sostenibel 
cu 
menos desperdicio posibel 
y mas eficiencia den su 
procesonan 


Tarifa di impuesto 
Pa aña 2025 e tarifa di 


impuesto di vehiculo di 
motor a keda igual cu e 
añanan anterior 


Costo di e plachinan 
E costo di e plachinan ta Afl. 
14 pa e dos plachinan grandi. 
E costo di e plachi chikito pa 
brommer ta Afl. 10. Mester 
paga e suma aki ora cu paga 
e impuesto pa por ricibi e 
plachinan nobo. 


Ehempel: 
Suma di impuesto di mita 
aña: Afl. 150 
Suma total di pago di prome 
mita di aña 2025: Afl. 164 
(150 + 14). 
Pa brommer, e suma di 


impuesto ta Afl. 150 pa aña. 
Pues mester paga total Afl. 
160 (150+10). 
E fecha final di pago ta 31 di 
januari 2025. 
Seguro mester ta na ordo 
Manera 
custumber, 
Departamento di Impuesto 
no ta otorga e plachinan 
di number si e seguro di 
e vehiculo di motor no ta 
na ordo. E seguro mester 
ta valido na momento cu 
ta otorga e plachinan na e 
contribuyente. 


Departamento di Impuesto 
ta haci un apelacion na tur 
automobilista pa cumpli cu 
nan seguro di vehiculo di 
motor na tempo y no warda 
te januari 2025 pa por regla 
esaki. 


Departamento di Impuesto 
ta haci un apelacion na tur 
contribuyente pa percura pa 
no tin debe atrasa di impuesto 
di vehiculo di motor y cu 
e seguro ta valido pa evita 
inconveniencia despues ora 
di otorga e plachi di number 
2025. 

San Nicolas 
Oranjestad 


Dokter na warda 


Botica na warda 


Hospital 
7:00 pm / 10:00 pm 
Imsan 
24 ora 


EMERGENCIA 
911 


POLIS 
Oranjestad 
100 
San Nicolas 
104 
Santa Cruz 
105 
Noord 
107 
Tip Line 
11141 
Brandweer 
115 
Ambulance 
911 
Hospital 
527-4000 
Imsan 
524-8833 
Warda Costa 
913 
Seguridad Nacional 11911 
Cruz Cora 
582-2219 


BOTICA 


Aloe 
584-4606 
4 Centro Medico 584-5794 
Central 
585-1965 
Dakota 
588-7364 
Del Pueblo 
582-1253 
Eagle 
587-9011 
Kibrahacha 
583-4908 
Maria 
585-8145 
Di Servicio Noord 586-4606 
Oduber 
582-1780 
Paradera 
588-6638 
San Lucas 
584-5119 
San Nicolas 
584-5712 
Santa Anna 
586-8181 
Santa Cruz 
585-8028 
Sero Preto 
584-4833 
Trupial 
583-8560 


UTILIDAD 
Setar 
117 
Web 
525-4600 
Elmar 
523-7147 


FUNERARIA 
Aurora 
588-6699 
Royal Funeral H. 586-4444 
Ad Patres 
584-2299 
Olive Tree 
584-8888 


Servicio di Taxi 


Aruba Transfer Tour & 
Taxi C.A. 
Tel: 582 2116 /582 2010 


Taxi Adres Services (24h) 
Tel. 587 5900 


A1 Taxi Services Aruba 
Tel: 587-8850 
Tel: 280-2828 
Whatsapp: 592-7024 


Cas Di Cultura 
Vondellaan 2 Aruba 
297-582-1010 
F A D A 
Campanastraat 5 Aruba 
297-583-2999 
297-583-9610 
F A V I 
Primavera 233 Aruba 
297-582-5051 
297-582-5222 
F E P O 
Engelandstraat 15 Aruba 
297-583-1016 
297-583-6607 


Fundacion Contra 
Violencia Relacional 
Tel: 583-5400 
Fundacion Autismo 
Aruba 
Irenestraat 21 Aruba 
297-588-1179 


Fundacion Pa Nos 
Muchanan 
Cumana 2 Aruba 
297-583-4247 


Fundacion Tel Pa 
Hubentud 
Wilhelminastraat 19 
Aruba 
297-588-6138 
Koningin Wilhelmina 
Fonds 
Spinozastraat 9 Aruba 
297-582-0412 


Mary Joan Foundation 
Sabana Blanco 8 Aruba 
297-588-9999 
Rode Kruis Aruba 
Pedro Gallegostraat 14 
Tel.297-582-2219 
Fax 588-3376 


Famia Planea (SBVO) 
Avenida Milio J Croes 17 
B Aruba 
297-588-9591 
www.famiaplanea.org 
famiaplanea@hotmail. 
com 


Stichting Fundacion 
Guia Mi 
George Madurostraat 34 
297-582-0088 


Y M C A 
Calbasstraat 1 Aruba 
297-582-3072 


AL-ANON group 
Sabana Liber #8, Noord 
(close to the hotels) 
Tel: 736-2952 or 
593-7081 


Oranjestad: 
Oduber 
Tel. 582 1780 


San Nicolas: 
San Lucas 
Tel. 584 5119 


Mihor Indian Astrologo 
conoce di bo pasado, presente 
y futuro door di lesamento di bo 
man y bo cara 
Tel. 747 0808 
________________________________218336 


Ferm Caribbean Trading 
ta busca 
“Slager” 


por yama na 
Tel. 588 0006 / 731 2513 
________________________________218339 


Alucas Windows and Doors 
VBA 
ta busca 
“aluminium Fabricator + 
“Cleaner”” 


por yama na 
Tel. 585 5510 
________________________________218340 


Winston Tshirt House 
ta busca 
“1 Sales person”” 


por yama na 
Tel. 594 6310 
________________________________218344 


Kiwanis Club of Aruba cu un gala caritativo 
anual inspira pa “Bridgerton” 


Miembronan di Kiwanis 
Club of Aruba (KCA) ta 
druk preparando pa e 
Charity Gala di 2024 cu un 
tema inspira pa “Bridger- 
ton” cu lo bay tuma lugar 
diabierna 5 di oktober 
2024 november na Renais- 
sance Convention Center. 


Musiconan confirma un bi- 
aha mas ta e bandanan mas 
popular di Aruba: Buleria, ‘N 
Fuzion y Tsunami. E maestro 
di ceremonia ta den man di 
DJ Metropolis. E ballroom 
lo ta transforma completa- 
mente den e Regency Period, 
un periodo durante añanan 
1800. 


Por disfruta di un snackbuf- 
fet, open bar pa biña, spirits, 
craft beer y cocktails. E fi- 
esta aki ta e oportunidad mas 
grandi di KCA pa recauda 
fondo, pa asina por sostene 
diferente fundacionnan y 
proyectonan cu ta conta riba 
KCA anualmente, manera 
Fundacion Ban Uni Man pa 
Cria 
Nos Muchanan, Fundacion 
Pa Nos Muchanan, Back to 
School, Kiwanis One day, 
Pasco den bo Bario,Traffic 
Awareness Campaign, Clint 
Whitfield Outstanding Stu- 
dents Award y e Panda Book. 


Ebby Schwengle, president 
di e commission fiho di 
“Charity Gala” ta menciona 
cu “nos charity gala semper 
ta un exito rotundo danki na 
e esfuerso di Aruba su co- 
mercio pero tambe person- 
anan individual cu ta opta pa 
haci un aporte. E gala aki ta e 


oportunidad perfecto pa co- 
munidad di Aruba disfruta di 
un gala sumamente elegante, 
bisti den tema of den gala at- 
tire, bailando na e ritmo di 
nos miho bandanan, cu un 
tremendo snackbuffet y be- 
bidanan di premium calidad, 
mientrastanto e net proceeds 
di cada ticket bendi lo bay di- 
rectamente n proyectonan y 
fundacionan sostene door di 
KCA. 


Comunidad por conta cu 
e fondonan genera ta wor- 
do aloca unda ta prudente 
y unda ta necesario, paso- 
bra tur proyecto y donacion 
semper ta pasa un screening 
extensivo di e club.”, Ebby ta 
clausura. 


KCA kier gradici unabes 
mas nos socionan annual 
cu ta patronisa na e exito di 
e evento aki, es ta: Divino, 
Hodgson Trading, Cava y 
Bodegas Papiamento. E aña 
aki, pa prome vez, Bersah 
Aruba lo ta presente pa pre- 
senta nan nan linea di biña 


nobo. Tambe pa e parti di 
set-up y decoracion, nos kier 
extende un danki di curason 
na Elite Productions y House 
of Mosaic cu ta yudando nos 
enormemente pa e ballroom 
di Renaissance keda suma- 
mente decadente! E gala cari- 
tativo ta bay tuma lugar dia 5 
di oktober 2024 na Renais- 
sance Convention Center, di 
8:30pm pa 1:30am. Pa tickets, 
cu ta AWG 450 pa pareha, por 
acerca cualquier miembro di 
KCA of via https://www.ki- 
wanisclubofaruba.com. 


Kiwanis Club of Aruba ta 
existi desde 21 di november 
1964 y tin como meta prin- 
cipal pa mehora e bida di 
muchanan na Aruba. Esaki 
ta wordo realisa door di or- 
ganisa diferente proyecto pa 
recauda 
fondo 
trabounan 
boluntario y proyectonan di 
concientisacion. Pa mas in- 
formacion tocante Kiwanis 
Club of Aruba por fabor 
bishita https://www.kiwanis- 
clubofaruba.com of nos pa- 
gina riba Facebook. 


Pronostico di tempo 


Tempo: 
Awe tardi y awe nochi: 
parcialmente 
nubia 
y 
generalmente seco 
Den marduga y mañan: 
temporalmente hopi nubia 
cu un awasero local 


Temperatura 
maximo 
34 
grado Celsius 
Temperatura 
minimo 
28 
grado Celsius 
Indice di calor (heat index) 
den y rond di oranan di 
merdia: 35 pa 42 grado 
Celsius 
Uv index: 12 


Bahada di solo: 6:42pm 
Subida di solo: 6:29am 


Biento: 
Modera for di direccion 
generalmente oost; forsa 3 
te 4 (12 te 30 km/ora, 7 te 16 
nudo). 
Durante di dia basta fuerte 
te posiblemente fuerte den 
rafaga; forsa 5 te 6 (31 te 50 
km/ora, 17 te 27 nudo) 


Situacion general di tempo: 


Na e momentonan aki no 
tin disturbio di importancia 
pa weer local. Humedad 
disponibel den region local 
por produci un awasero 
breve durante e periodo di 
pronostico aki. 


Condicionnan maritimo/ 
estado di lama: 
Na partinan protege di costa: 
keto, rond di 1 pia. 
Na partinan zuid: trankil, 1 
pa 2 pia. 
Na 
partinan 
oost 
te 
noordwest di costa: modera 
cu olanan alrededor di 3 pa 
4 pia. 

“Señor ta mi wardador, mi’n tin falta di nada. 
Den cunucu di yerba berde e ta ponemi sosega. 
E ta hibami na awa trankil, 
pa mi bolbe haña forsa”. 
Salmo: 23 


Cu dolor na nos curason, nos ta participa fayecimento di nos 
ser stima 


Sra. Istela Tiel-Bislip 
Mihor conocí como “Chichi - Dudu - Mamá 
Chichi - Stella”. 
*3 juni 1941 - †9 september 2024 


Na nomber di su 
Esposo: †Candido Tiel 
Yiunan: Nelson y Mirella Tiel-Lopez 
Jacqueline y Oscar Britten-Tiel 
Sheila Tiel 


Manera yiu: Oswald Rosaría 


Nieto y nieta nan: Osmar y Carolina Britten-de Souza 
Andrea Kock y Nadinio Cairo 
Noalý Tiel y Nigel Hart 
Oswald Britten 


Bisanieto y Bisanieta nan: Diandro - Deanni - Dayviron 
- Camila Luna y Dariano. 
Ruman nan: Mari Ángela - Bislip 
† Louis “Buchi” Bislip 


Cuña: Soledad Bislip - Ramirez y famia 
Swa: Carlos Tiel 


Sobrino nan: Danilo Angela 
Marcel y Liliana Ángela - García Tovar 


Primo y Prima nan stima: Ina Croes y famia, Mario 
Croes y famia, Mientje y Arie Rasmijn- Croes y famia, 
Margarita Becker y famia, Teófila “Chichi” Ángela - 
Maduro 
Y demás primo y prima nan. 


Su bon bisinja nan: Livia y Ebert Solognier y famia, 
Lucía Tiel y jiu Raúl Wever, Johnny Quijada y Lisette 
Danies y famia 


Su amistad nan más jega: Mena Dubero y 
famia,Dominico y Neta Willems y famia 


Su ayudante na cas: Carmen Gómez - Moreno y tambe 
na Amilia Care na Pos Chiquito specialmente Omar. 


Su dokter Singh Arana 


Demás famia: Tiel - Bislip - Lopez - Britten - Kock - de 
Souza - Cairo - Maduro - Croes - Ángela - de Windt 
- Geerman - Dubero - Willems - Dirksz - Wernet y 
Becker. 


Nos ta pidi nos disculpa si den nos momento di tristesa 
nos por a lubida di menciona un of otro familiar. 


Acto di entiero lo tuma lugar Diasabra 14 di September 
2024 na Royal Funeral Home di 2 pm pa 4 pm y 
despues lo sali bai pa santana catolico na Santa Cruz. 


Después di entierro nos no ta ricibi bishita di 
condolencia na cas 


Salmo 33 
“ Dios ta amor...y amor ta Dios 
Maske mi no ta na e mundo aki, 
Tur dia lo mi ta banda di Boso. 
Curazon, mi no tin dolor y sufrimento mas. 
Mi por stens di loke Señor ta hasi”. 


Cu dolor na nos curason, nos ta participa fayecimento di nos 
Mama, Wela, bisa Wela, Suegra, Ruman y Tanta stima: 


Sra. Irena 
Yarzagaray 
Mihor conoci 
como “Mama 
Gordo” 
*05 april 1945 
- †10 september 
2024 


Na nomber di su Yuinan: 
Marlin Yarzagaray 
Juan Pablo (Buchi) y Luz Dorothal-Valencia Chamorro 
Cloudio (Chino) y Lily Dorothal-Hoek 
Marcia y Roberto Kappel-Dorothal 
Simon (Monchi) y Beatrix Dorothal-Larez 
Wilfred (Shaddy) Dorothal 
Valentino (Vale) y Lizette Dorothal-Salas 


Nieto/a nan: 
Ryan Dorothal 
Richella Dorothal y Sandrick Wester 
Jennifer Gonzalez y Xervain Croes 
Aixa Dorothal y George Michael Richardson 
Chrysti Kappel y Joulendy’s Lopez 
Christian Kappel y Tara de Groot 
†Billy Dorothal 
Brian Dorothal 
Milca Dorothal 
Juwendly Dorothal 


Bisanieto/a nan: 
Ryvion, Ryzion, Rivienny, Riviella, Rivienna, 
Jen-eylis, El-jean, Xer-Jean, Xi-Shaun, Gealixa, 
Misha-Angelly, Jou-Queena, Jea-Elayh, 
Mia, Chalderson, Hendrek, Hyreena, Hyneesha 


Rumannan: 
†Seferina Rasmijn- Yarzagaray y famia 
†Manuel y Clara Yarzagaray y famia 
†Faustina Wouters- Yarzagaray y famia 
†Vicente Yarzagaray y famia 
†Frida Marchena -Yarzagaray y famia 
†Pedro y Greta Geerman- Yarzagaray y famia 
†Romana y Dito Maduro-Yarzagaray y famia 
Dominico y Nelly Vazquez-Yarzagaray y famia 
Filomena Yarzagaray 
Lena y Jose Orman-Yarzagaray y famia 


Cuñanan y swa-nan: 
Astrid Lopez-Dorothal y famia 
Emiliano Dorothal y famia 
Chela Geerman-Dorothal y famia 
Gerardo Dorothal y famia 
Magriet Dorothal y yui 


Mama di su nieto/a nan: Glenda Vrolijk- Nuris Pietersz- Solamita 
Confesor 
Tanta nan: Juana Maduro y famia -Clara Maduro y famia. 


Ihanan: †Minerva Maduro- Vivian Koolman-Colina. 
Mihor amiganan: Ruth van de Linde, Frida Laurence , Yolanda Wong 
y Mamita. 


Compañeronan di grupo di oracion, Maristella (nursenan y 
habitantenan), Samen out, Curason di Savaneta. 
Ex-Coleganan di Radisson hotel. Zorgtransport Dialyse. 


Demas famia y conocirnan: Yarzagaray- Maduro- Dorothal- Valencia 
Chamorro- Hoek- Kappel- Larez- Salas- Tromp- Hernandez- 
Wester- 
Gonzalez- Perez- Croes- Richardson- Lopez- de Groot- Archangel- 
Schenker-Moreno- 
Clotida- 
Rasmijn- 
Wouters- 
Marchena- 
Geerman- 
Vasquez- Orman-Vrolijk- Pietersz- Confesor- Dirksz. 


Demas famia y conocirnan, sobrina y sobrinonan, primo y primanan, 
comer y compernan, bisiñanan. 


Acto di entiero lo tuma lugar Diabierna 13 september di 2.00 or pa 
4:00 or di atardi na Pray Funeral Home na Sanicolas. 
Despues lo sali pa Santana Central na Sabana Basora. 


Nos kier a pidi nos disculpa si den nos tristesa nos por a lubida un of 
otro famia of persona. 


Nos ta lamenta cu despues di entiero no lo ricibi bishita di 
condolencia na cas .” 


Lo E seka tur lágrima for di nan wowo, I morto lo no eksisti 
mas: lo no tin nada di rou, nada di yoramento, nada di dolo 
mas, pasobra tur kos di antes a pasa bai. 
Rev. 21:4 
Ta anuncia fayecimento di: 


Ms. Edith Damus 
Born October 7, 1943 - Died August 31, 
2024 
At the age of 81 


Left to mourn: 
Lesly Brice and family, Mrs. Gerald Dumay and family, 
Emmanuel Geneuis and family, Frantz Geneuis and 
family, Laverture Rejouis and family, Beelly Jourdain 
and family. 


The brothers and sisters of Edith Damus: 
Sillia Syllias and family, Sully Jourdain and family, 
Maignan Syllias and family, Tersilien Syllias and family, 
Amenie Damus and family. 


Friends of Edith Damus: 
Ancie Merveille and family, Celia Douglas and family, 
Patrick Jbart and family, Gislene Paillant and family, 
Lovana Brice, Jacque Civil and family, Ginette Guerrier 
and family, Grace, Dermilise, Ivanne Loussaint and 
family, Viviane Jeanty and family, Milly Schwengle, 
Madame Alte and family. 
Condolences will be held on Friday September 13th 
2024 from 7:00pm till 9:00pm at Aurora Funeral 
Home. 


The funeral service will be held on Saturday September 
14th 2024 from 2:00pm till 4:00pm at Iglesia Alianza 
Evangelista, Constantijn Hugenstraat # 17, and from 
there to the Central Cemetery at Sabana Basora. 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 


Robert Rubin 
Quandus 
*26-08-1963 - 
†10-09-2024 


Acto di entiero lo 
wordo anuncia 
despues. 

“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 


Elba Altagracia 
Sanchez 
Dominguez 
*05-09-1959 
†31-08-2024 


Na nomber di su: 
Esposo: † Miguel Arturo Machado Morales 
Yiunan: Gabriel Machado Morales y Gretchen Hernandez 
Fernando Machado Morales y Andrea Machado 
Moises Machado Morales 
Cindy Machado Morales y Yefferson Torres 
Nieto(a)nan: Mathew Machado Morales 
Mia-Victoria Torres 
Tata: † Jesus Maria Sanchez 
Mama: † Josefa Maria Sanchez 
Rumannan na USA/Sto.Domingo: Carmencita Sanchez, 
†Valentina Sanchez, Rosamaria Sanchez, Anahilda Sanchez, 
Fausto Sanchez, Josemiguel Sanchez, Fior Sanchez 
Sobrino(a)nan USA/Sto.Domingo: Jenny, Iris, Yuderkis, Juan 
Carlos, Jesus Alfonso, Miguel Angel, Yeury. 
Swa y cuñanan USA/Sto.Domingo: Natividad Nuñez 
Sanchez 
Federico Arturo Machado Morales y esposa 
Diomedes Arturo Machado Morales y esposa 
Rafael Arturo Machado Morales y esposa 
Fausto Collado y esposa 
Primo(a)nan na USA y Sto Domingo 
Amigo y amiganan na Aruba y Sto.Domingo: Doña Carmen, 
Santoni, Jose, Santo, Lupita, Filomena 


Miembro nan di Iglesia Evenezer 


Demas famianan: Machado, Morales, Sanchez, Croes, 
Rondon, Francisco Luna, Torres Agudelo 


Despensa nos si den nos tristeza nos por a lubida un of otro 
persona 


Condolencia lo tuma lugar Diabierna 13 di September 2024 
na Royal Funeral Home di 7or pm pa 9or pm 


Ta invita pa e acto di entiero cu lo tuma lugar Diasabra 14 di 
September 2024 na Royal Funeral Home for di 9:00 am pa 
11:00 am y despues lo Sali bai pa Santana Central na Sabana 
Basora. 


Nos ta lamenta cu despues di entiero nos no ta ricibi bishita 
di condolencia na cas 


“Señor ta mi wardador, mi’n tin falta di nada. 
Den cunucu di yerba berde e ta ponemi sosega. 
E ta hibami na awa trankil, 
pa mi bolbe haña forsa”. 
Salmo: 23 
Cu dolor na nos curason, nos ta participa 
fayecimento di nos ser stima: 


Sra. Florentina 
M. Dirksz 
Cariñosamente 
yama “Ruby of 
Bibi” 
*15-12-1949 - 
†08-09-2024 


Acto di entiero 
lo wordo 
anuncia despues 


Mi alma ta yen di alegria, mi a biba un bida bunita 
y awor mi ta drumi trankil. 


Cu inmenso tristesa pero agradecido pa tur 
locual el’a significa den nos bida, nos ta 
anuncia fayecimento di nos ser stima: 


Sra. Ida Lumenier – de Mey 
Viuda di Joaquin Lumenier 
*10 augustus 1928 - † 6 september 2024 


Na nomber di su yiunan: 
Elsa Pieters – Lumenier (Viuda di Donald Pieters) 
Selvia Ellis – Lumenier (Viuda di Johnny Ellis) 
Leticia Lumenier & Efrain Maduro 
Albert & Emy Lumenier – Richardson 


Nieto(a) nan: 
Marlon & Randy Pieters – Guardiola 
Marline & Endrique Gumbs – Pieters 
Jo-anne & Luis Arango- Ellis 
Marilyn Ellis 
Nathaly & Curt Harms – Ellis 
Guiomar & Lilly Maduro -Dirksz 
Naigel & Bianca Maduro – van Vliet 
Elbert Lumenier & Daynara Orman 
Kenrick Lumenier & Thaina Maduro 
Sarah & Denison Gutierrez Reyes – Lumenier 


Bisa nieto(a) nan: 
Kenneth, Shurguen, Jaythan, Jaydrique, Serilyn, Ethan, 
Sienna, Curty, 
Ariana, Adarah, Gillany, Lynnoush, Rilana, Xavi, Dayssen, 
Kayleigh, 
Adelynn, Isabella, Noah, Damian. 
Subrino(a) nan: 
Glenda Jansen – Kelly & famia 
Swinda Croes – Kelly & famia 
Yolanda Van de Ven – Kelly & famia 
Stanley Kelly & famia 
Primo & prima nan & ihanan. 


Un danki special pa e cariño, cuido & atencion: 
Gloria Croes, Adelina Kelly, Mario Kelly, Rafael Kelly 
STA Stichting Thuiszorg Aruba, Dr Singh 
Kerki Protestant Piedra Plat 
Staff & personal di Aurora Funeral Home 


Demas famia: 
De Mey, Lumenier, Pieters, Ellis, Maduro, Dirksz, 
Richardson, Loefstop, Kelly, 
Croes, Franken, Thiel, Kock, Jansen, Solognier, Guardiola, 
Gumbs, Arango, Harms, van Vliet, Havertong, Gutierrez, 
Orman y demas famia na Aruba, Curaçao, Hulanda & Spaña. 


Despensa nos si den nos tristesa nos por a lubida di menciona 
un of otro famia of amistad di nos difunto stima. 


Ta aprecia enbes di flor of krans un donacion na Kerki 
Protestant, Piedra Plat lo ta altamente aprecia. (Lo tin un box 
disponibel) 


Ta invita pa e despedida & entiero cu lo tuma lugar: 
Diabierna 13 September 2024 na Kerki Protestant Piedra Plat 
di 
9 am – 11 am, sigi pa Santana Protestant na Piedra Plat. 


Nos ta lamenta cu prome of despues di entiero no ta ricibi 
bishita di condolencia na cas. 


Wishing you gentle rest, 
You shall be remembered 
for the good you did. 


Cu inmenso dolor na nos curason, nos ta anuncia 
fayecimento inespera di mi casa, yiu, tata, welo, ruman, 
primo, swa y omo stima: 


Raymond 
Ponticorvo 
*23rd of August 
1967 - † 08th of 
September 2024 


Na nomber di / On behalf of: 


Su casa / His wife: 
Charlotte Ponticorvo-Croes 


Su mayornan / His parents 
Sabatino (Tino) & Pamela Ponticorvo-Raufman in the USA 


Su yiunan / His children: 
Melanie 
Katyana 
Ghislaine (Gigi) 
Mescos cu yiu / like a daughter: 
Josy Croes 


Su nietonan / His grandchildren: 
Guellön, Ethan, Zulay, Ava-Lynne 


Su ruman y cuña / His brother & sister-in-law: 
Adrian & Lon Ponticorvo 


Su tantanan / His aunts: 
Zobena van Dyne 
Jean Raufman 
Belzma Afiz 
Yasmin Hamid 


Su omonan / His uncles: 
Mohamed Raufman 
Teddy Raufman 
Khyume Raufman 
Mirza Raufman 
Ray Raufman 
Mohamed Frezludeen 


Su primo & primanan rond mundo/His cousins around the world: 
Mandy, Lisa, Karen, Ziad, Duchess, Lyle, Jenny, Sasha, Riley, 
Andrew, Jasmine, Ray jr, Rosie, Alex, Jared & Grace. 


Swa & cuñanan / brothers-in-law & sisters-in-law: 
Yolanda ‘Greta’ Croes & famia 
Yvonne Croes & famia 
Myriam y Robby Tonk – Croes & famia 
Lupina y Anco Ringeling – Croes & famia 
Hellen Croes & famia 
Ruben Croes & famia 
René Jacinto Croes & famia 
Jorge Croes & famia 
Ricardo ‘Joselito’ Croes & famia 
Edwin ‘Randy’ Croes & famia 
Desirée Croes & famia 
Maybelline Croes 


Su sobrino y sobrinanan / His nieces and nephews 
Lincoln, Ava, Maruschka, Sacha, Xavier, Jean-Paul, Patrick, 
Johnathan, Vincent, Ivo, Xaviera, Amarantha, Javier, Yestin, Yadin, 
Amon, Ashton, Jorgenne, Georxinia, Jorgito, Brigitte, Ashmyl, 
Ashmar, Josy, Solange, Jareth & Tristan. 


Su unico iha/ His only godson: 
Johnathan Sjiem-Fat 


Comer y compernan: 
Victor Maduro & Adelita Erasmus 
Rene Croes & Maybelline Croes 
Myriam & Robby Tonk - Croes 


Su amigo y coleganan di trabou hopi yega di Saybolt Aruba N.V., 
Intertek, Caleb Brett Aruba N. V., Amspec Aruba N. V. y J. Martis 
Inspection & Other Services VBA. 
Amigonan cu a brinda asistencia te na ultimo na Raymond: 
Els van Homelen, Vivian Wong, Reggie Havertong & Ruben 
Croes. 


Famianan / Families: 
Ponticorvo, Croes, Vrolijk, Dirksz, Raufman, Paraboo, van Dyne, 
Afiz, Hamid, Frezludeen, Smarius, Laclé, Rojer, Konings, Tonk, 
Sjiem-Fat, Savage, Ringeling, Rey, v/d Dijs, Hoo, Vermeulen, Ras, 
Gomez, Zomer, Werleman, Diaz, Tromp. 


Ta invita tur amigo, bisiña y conocir pa asisti na e acto di entiero 
cu lo tuma lugar diasabra 14 di september 2024, pa 4’or di atardi 
saliendo for di PRAY FUNERAL HOME pa Santana Catolico na 
Savaneta. 


Nos RAYMOND stima lo ta reposa for di 1’or te 4’or di atardi na 
PRAY Funeral Home na San Nicolas. 


Nos disculpa si den nos tristesa nos por a lubida un of otro famia. 
Nos ta lamenta cu despues di entiero no ta ricibi bishita di 
condolencia na cas. 


obituario/internacional a23 


Diabierna 13 September 2024 


Precioso den bista di Señor ta e morto di su Santonan. 
Salmo 116:15 
Cu inmenso dolor pero 
agradecido pa tur locual ela 
significa den nos bida, 
nos ta participa cu a fayece: 


Yolanda Otil Laclé 
Buddy 
Mihor conoci como: Yola/Mosa 
*15 February 1965 
+ 06 September 2024 


Na nomber di su casa: Michael Laclé 
Yiunan stima: 


Melene Buddy 
Etienne Egbreghts 
Hijastro: 
Derrel Laclé y casa Elisabeth Laclé 
Arshel Vos 
Nieto y nieta(nan) di criansa: Alice, Aylin, Alexander 
Tata: †Otis Buddy 
Mama: †Emiliana Brigida Buddy 
Rumanan: 
Diane Fouche 
Salomon Buddy y Thelma Buddy Raphaela y yiunan 
Irene Patterson Buddy y yiunan 
Oti Buddy y Yoxy Buddy Guerra y yiunan 
Lilia Cardoze Buddy y Robert Cardoze 
Gloria Buddy 
Nicomedes Buddy y Hermenia Brazoban y yiunan 
Amelio Gomez y yiunan 
Dawn Croes Gomez y Harold Croes y yiunan 
Antonio Gomez y Kathy y yiu 
Kipleen Gomez y Jacky Gomez y yiunan 
Lidio Oti Gomez y Sharine Gomez y yiunan 
Ruman amiganan: Jarmin Croes-Tromp, Deta Rodriguez 
tur su subrino y subrinanan stima 
Swa y Cuñanan: 
Evelin Laclé y yuinan 
Rudy Laclé y yuinan 
Ibi Laclé y casa Minerva Laclé y yuinan 
Ricky laclé 
Renny Laclé y casa Astrid Laclé y yuinan na Hulanda 
Primo y Primanan 
Demas Famia: 
Buddy, Raphaela, Jones, Gibson, Johnson, Faroce, Patterson, De Nijs, 
Koeman, De Groot, De Miranda, Groen, Cardoze, Isei, Laclé, Reed, 
Egbreghts, Fouche, Mark, Gomez Croes, Anthony, Rojas, Caraballo, 
Angela, Brito, Ventura, Croes, Wernet, Gomez, Diaz, Winterdaal, 
Guerra, Winterdal, Rego, Koolman, Joseph, Bartholomew, Clement, 
Edwards, George, Dania, Brazoban, Ogeda. 
Tur Famianan na Hulanda, Inglatera, Greneda, Trinidad, Venezuela, 
Canada y USA. 
Tur su colega nan stima di Biblioteca Nacional Aruba. 
Bon amiganan di cas: July, Betty, Anicia, Anita, Soraida, Monique, 
Estrella, Sonia, Rumanan Vos,Amalia 
Tur su amigonan y bon bisiñanan. 
Ta invita demas famia, bisiña, amiga y conocirnan pa e acto di entiero 
cual lo tuma lugar: Diahuebs, 12 di September 2024 for di 1’ or pa 4’ 
or di atardi na Pray Funeral Home na San Nicolas. Despues ta sali pa 
Santana na Zeewijk. 


Nos disculpa cu si den e momento nan di tristesa aki nos por a lubida di 
menciona un familiar of conocir. 
Nos ta lamenta cu despues di entiero nos no lo por ricibi bishita di 
condolencia na cas. 


Donald Trump ta descarta participa den 
otro debate cu Kamala Harris 


(EFE) 
– 
Ex-presidente 
Mericano y candidato re- 
publicano Donald Trump 
(2017-2021) ayera diahuebs 
a anuncia cu no ta bay 
participa den otro debate 
electoral contra su rival, e 
vice-presidente y candidato 
democrata, Kamala Harris 


“No lo tin di tres debate!” 
Trump a skirbi riba su red so- 
cial Truth Social. 


Trump a participa na juni ul- 
timo den un prome debate 
contra e presidente Mericano, 
Joe Biden, loke a hiba e man- 
datario pone fin na su cam- 
paña di reeleccion despues di 
un actuacion cu a laga hopi di 


desea. E di dos debate a tuma 
luga diamars ultimo, na unda 
analistanan di TV a mira Harris 
como ganado. 


E campaña democrata a perde 
un di tres debate despues di e 
encuentro di e siman aki na 
Filadelfia, pero Trump a baha 
e expectativanan di un debate 
nobo prome cu eleccion di dia 
5 di november. 


Diaranson, den un acto di 
homenahe na e victimanan di 
atakenan di 11 di september di 
2001, Trump a bisa cu “mester 
pensa” si otro debate ta necesa- 
rio, ya cu ta considera cu el a 
gana Harris y esey tabata “un 
anochi grandi.” 


Ayera ora a hustifica su deci- 
sion di no participa den otro 
debate, a afirma cu “encues- 
tanan ta mustra claramente” cu 
el a gana e duelo verbal y den 
hoofletter a agrega cu “Kamala 
mester enfoca riba loke e mes- 
ter a haci durante e ultimo casi 
cuatro aña’” 


Di e forma aki, e debate di 
diamars ultimo entre Trump 
y Harris, cu a ser mira pa mas 
di 67 miyon televidente, a bira 
e unico debate na television en- 
tre e candidatonan prome cu 
eleccion y e unico ocasion pa 
votadonan compara directa- 
mente nan proposicion. 


internacional 
a24 


Diabierna 13 September 2024 
Sri Lanka su lider di oposicion ta bisa cu e riconan lo paga mas si e 
bira presidente proximo siman 


(AP) - Sri Lanka su lider 
den oposicion lo enfenta 
den e eleccion presiden- 
cial proximo siman a bisa 
cu si e ricibi e victoria e 
lo renegocia cu Interna- 
tional Monetary Fund e 
pakete di reforma di 2022 
pa garantisa cu e person- 
anan di mas recurso paga 
mas impuesto y esnan den 
pobresa mira nan condi- 
cionnan mehora. 


E reformanan aki a ser intro- 
duci despues cu Sri Lanka a 
cay den e pio crisis economi- 
co den su historia. 


Sajith Premadasa, e lider den 
oposicion di parlamento a 
conta The Associated Press 
den un entrevista cu su parti- 
do ya caba a cuminsa dialogo 
cu IMF pa busca manera di 
alivia e peso di impuesto riba 
e pueblo. 


“Nos lo cuminsa cana e terc- 
er caminda, e caminda cu ta 
meymey, unda rikesa ta ser 
crea, e pais ta crece y rikesa 
ta distribui di manera igual,” 
Premadasa a declara. 


El a bisac u tambe mester tin 


“cambionan fundamental” na 
e acuerdo actual entre IMF y 
gobierno di Sri Lanka sinem- 
bargo esaki mester haci di un 
“manera mas humano” pa 
garantisa cu e presion riba e 
pueblo ta menos. 


“Y si tin presion cu mester 
keda imponi, esnan suma- 
mente rico y rico mester di 
manera desproporciona tuma 
un parti mas grandi di e peso 
na luga di e hende homber y 
hende muhe di menos recur- 
so na Sri Lanka.” 


Sri Lanka ta den medio di re- 
forma y un programa pa re- 
structura debe bao un acuer- 
do cu IMF unda e impuesto a 
ser aumenta pa mehora e es- 
tado su entrada. Despues cu 
e isla nacion no a cumpli cu 
su deuda externo den 2022, 
prestamo a ser reduci y pa 
ley a para impresion di biyete 
nobo. 


E partidonan den oposicion 
ta bisa sinembargo cu hopi di 
e personanan rico y cu conec- 
cion cu e autoridad no ta paga 
nan impuesto y e peso ta cay 
mas den e clase medio y abao 
via impuesto di ingreso y im- 
puesto di balor ora di haci 
compras of paga pa servicio- 
nan. 


E eleccion presidencial cu lo 
tuma luga dia 21 di septem- 
ber ta mira como un refer- 
endum tocante e reforman- 
an inicia pa President Ranil 
Wickremesinghe. 
Nan 
a 
mehora cifranan economico 
clave, pero nan efecto te ain- 
da mester yega varios persona 
ordinario. 


Premadasa a critica Wickre- 


menghe su politicanan eco- 
nomico bisando cu e ta pur- 
bando di haya solucion via 
contraccion. Premadasa a bisa 
cu su politica ta di “crece for 
di e problema” via un econo- 
mia basa riba conocemento y 
exportacion. 


Premadasa, di 57 aña, ta e yiu 
di difunto ex president Ra- 
nasinghe Premadasa, ken a 
ser asesina pa un separatista 
etnico Tamil den 1993. 


Tambe el a participa den e 
eleccion presidencial di 2019 
y a perde contra Gotabaya 
Rajapaksa, ken a ser obliga di 
huy despues di 2 na den me- 
dio di protestanan contra e 
pais su caida economico. 


Debe insostenibel, un crisis 
severo den balans di pago, 
efectonan di COVID-19 su 
pandemia y e gobierno su 
gasto di reserva den exterior 
pa mehora e pais su moneda 
rupee, a causa na un escasez 
severo di moneda den exteri- 
or y esencialnan manera fuel, 
medicamento, gas pa cushina 
y cuminda den 2022. 


Un huicio ta cuminsa pa abogadonan cu a representa e Kremlin su 
difunto enemigo Alexei Navalny 


(AP) - E 3 abogadonan 
cu a representa e difunto 
lider di oposicion Alexei 
Navalny a presenta den 
huicio na Rusia, parti di e 
Kremlin su accioncontra 
oposicion cu a yega nivel- 
nan cu no a ser mira desde 
temponan sovietico. 


Vadim Kobzev, Igor Sergunin 
y alexei Liptser a ser deteni 
den october di 2023 bao 
acusacion di involucra nan 
ems cu gruponan extremista, 
e manera cu Navalny su red- 
nan a ser cataloga pa autori- 
dadnan. 


E caso a ser ampliamente mira 
como un manera di aumenta 
presion contra oposicion pa 
desencurasha abogadonan di 
defensa acepta casonan po- 
litico. 


Na e tempo aki, Navalny ya 
caba tabata cumpliendo un 
sentencia di 19 ana bao con- 
denanan 
criminal 
severo, 
incluyendo extremismo. E 
acusacion aki a surgi di un 
decision den 2021 contra su 
fundacionnan, 
Foundation 
for Fighting Corruption y un 


red di oficinanan regional, cu 
a marca nan como gruponan 
extremista. 


E decision aki a expone cu- 
alkier persona involucra cu e 
orgnisacionnan na fiscalia, y 
el a ser condena pa criticonan 
di Kremlin como motiva po- 
liticamente y designa pa stro- 
ba Navalny su actividadnan. 


Segun aliadonandi Navalny, 
autoridadnan a acusa e abo- 
gadonan di a usa nan poscion 
pa pasa informacion for di 
Navalny pa su ekipo. 


Navalny, cu a campanja con- 
tra corupcion y ta un opo- 
nente publico di President 
Vladimir Putin, a ser deteni 
den 2021 ora cu el a regresa di 
Alemania, unda e tabata recu- 
perando di veneno, acto den 
su contra cu el a nombra e 
Kremlin como esun respon- 
sabel. El a ser sentencia na 2 
ana y mey den prizon. 


Den december di ana 2023, 
Navalny a ser kita for di un 
colonia penal den e region 
Vladimir na Moscu na un 
cu tabata riba Arctic Circle, 


unda el a fayece den februari 
a causa di circunstancianan 
cu no a splica. Su vida, Yulia 
Navalnaya y miebmronan di 
su ekipo a acusa cu el a ser 
asesina bao ordo di Kremlin. 
Oficialnan a nenga e acusa- 
cionnan aki. 


E huicio, cual lo ta contra e 3 
abogadonan cu ta enfrentan- 
do te hasta 6 ana den prizon, 
tambe lo tuma luga na e re- 
gion Vladimir, den e pueblo 
di Petushki. E corte a nenga 
un peticion pa tin e proceso 
den e capital, unda tur 3 taba- 


ta bao detencion pre-huicio. 


Media Ruso y acitivistanan 
di derecho a reprota den juni 
cu tur 3 a ser transferi na un 
centro di detencion na e re- 
gion Vladimir. 


E hues den Petushki District 
Court a ordena pa e proceso 
tuma luga tras porta cera, cual 
ta contra obheccion di e abo- 
gadonan di defensa. Prome 
cu acera e sesion, tur 3 a pre- 
senta den corte. 


Dos otro bogado di Navalny, 
Olga Mikhailova y Alexander 
Fedulov ta riba e lista di cap- 
tura pero no ta biba na Rusia 
mas. Mikhailova, ken a de- 
fende e difunto pa un decada, 
a bisa cu el a ser acusa in ab- 
sentia cu extremismo. 


Pa varios prizonero politico 
Ruso e bishitanan regular di 
e abogadonan, specialmente 
ora nan ta deteni den region- 
nan aparta, ta un linea cu ta 
mantene nan sernan keri in- 
forma tocante nan bienestar, 
ademas di permiti nan por 
tuma accion contra abuso di 
oficialnan di e prizon. 


